denario / denborabako\ndenbora (orobat denpora g.er.) 1 iz gauzak gertatzen eta izakiak aldatzen diren bitarte mugagabea. ik aldi.\nEspazioa eta denbora, errealitateaz dugun ikusmoldearen kategoria nagusiak diren horiek. Josu Zabaleta «Irudia» - Jacques Aumont - 17. orr.\nDenbora, distantzia, luzera, bolumen, pisu eta balioaren neurri estandarrak gizarte-bizitzako premiak dira edozein mailatan, maila primitibotik gora. Iñaki Mendiguren «Historiaren azterketa II» - A.J. Toynbee - 70. orr.\n"Denbora istantez osatua da"; erran nahi baita, denboraldi txiki ugariz osaturik dagoela, beren iraute laburrarengatik gehiago ezin zati daitezkeenez. Xabier Kintana «Alderraien gidaria» - Mose ben Maimon - 201. orr.\nDenborarekin, baretu egin zitzaion erregeari haserrea, baina ezin zuen gogotik kendu Basti, ez eta harekin gertatua eta haren aurka hartutako erabakia ere. Jose Antonio Mujika «Agindutako lurraren bila II» - 131. orr.\nEsperientzia askok erakutsi dute begiak ez dituela bi argi gertaera sinkronikotzat atzematen denboran aski bereiziak ez baldin badira. Josu Zabaleta «Irudia» - Jacques Aumont - 33. orr.\nZergatik ezabatzen da denbora, heriotza kenduz gero? Juan Kruz Igerabide «Hauts bihurtu zineten» - 87. orr.\nEz dago, beraz, denbora absoluturik, denbora "orokor" bat baizik. Josu Zabaleta «Irudia» - Jacques Aumont - 103. orr.\nIkuslearen denbora eta irudiaren denbora. Josu Zabaleta «Irudia» - Jacques Aumont - 154. orr.\nAzkar joan ohi da denbora elkartean; giro hura gizonezkoontzat baketsua delako, nik uste. Ramon Saizarbitoria «Gorde nazazu lurpean» - 303. orr.\nDenbora aurrera joan ahala, aldaketa hauek barne eta kanpo arazo larriak eragingo dituzte Ordenan. Askoren artean «Asisko Frantzizko, Asisko Klara» - 179. orr.\nEz zirudien oso egoera larria, eta, denbora aurrera, nire kide guztiek elkarri bromak egiteari ekin zioten. Bernardo Atxaga «Soinujolearen semea» - 72. orr.\nDena den, arazoa denbora da; denbora igarotzen sentitzen duzula eta [...]. Ramon Saizarbitoria «Gorde nazazu lurpean» - 115. orr.\nLasai eta denbora hartuz Lubisek, Ubanbek, Opinek eta nik; presaka Pantxok eta Sebastianek. Bernardo Atxaga «Soinujolearen semea» - 92. orr.\nDenbora ematen nion denborari, orduak eta egunak xahutzen nituen alferrik. Bernardo Atxaga «Soinujolearen semea» - 344. orr.\n-Denborak esango du -esan nuen azkenean, ez bainuen nahi estutasun hura luza zedin-. Oskar Arana «Brooklyngo erokeriak» - Paul Auster - 159. orr.\nNabarmenki desberdina da, batek zerbait badela ikustea, inoren esanari sinetsiz, edo egiaren argitan ikusten dena, edozeinek egiaztatzeko moduan; lehena denboraz alda daiteke, besteak aldaezin iraungo du betiko. ik beherago 6. Imanol Unzurrunzaga «Hainbat idazlan» - San Agustin - 307. orr.\nDenboraren denboraz nork bere bidea hartu baldin badu ere, badirudi "hilabete", "hil", "ilberri", "il-argi", denek jatorri bat eta bakarra dutela hizkuntzaren historian. Pello Salaburu «XX. mendearen argi-itzalak» - 35. orr.\nAntzeko gauza gertatzen da denborarekin: denbora kasik ziberaldiberekotasuna da ziberespazioan. Askoren artean «Filosofiako gida» - 95. orr.\nEz da egia denbora urrea denik; denbora arnasa da, bizitzak behar duena bere ziklo guztiak gauzatzeko. Pako Aristi «Note book» - 90. orr.\n2 (hitz elkartuetan lehen osagai gisa) ik tenporal.\nDaniel profetarengandik hasita, denbora-epe hori edozein motatako eraso eta larrialdiren iraupen-irudi bihurtu da. Denbora parte bat sortzen ari den neurrian, beste parte bat, horren aurrekoa, desagertzen delako. Askoren artean «Asisko Frantzizko, Asisko Klara» - 913. orr.\nPertzepzioaren denbora faktoreak. Josu Zabaleta «Irudia» - Jacques Aumont - 34. orr.\nAgerpenen kausalitatea denbora-baldintzetan funtsatzen denez, [...]. Ibon Uribarri «Arrazoimen hutsaren kritika» - Immanuel Kant - 200. orr.\nLiburu honen abiapuntua histori azterketarako eremuak bilatzea izan zen, beren espazio- eta denbora-mugen barruan berez ulergarriak izango zirenak, kanpotiko gertaera historikoen erreferentziarik gabe. Iñaki Mendiguren «Historiaren azterketa II» - A.J. Toynbee - 11. orr.\nHori, ordea, adimenak agerpenei eta beren izateari denbora-ordena emateari esker gertatzen da, agerpen horietako bakoitzari, ondorioa den heinean, aurreko agerpenei begira a priori determinatutako denbora-kokapen bat atxikitzen dion heinean. Ibon Uribarri «Arrazoimen hutsaren kritika» - Immanuel Kant - 110. orr.\nDenbora-segidaren oinarri-esakunea kausalitatearen legearen arabera. Ibon Uribarri «Arrazoimen hutsaren kritika» - Immanuel Kant - 107. orr.\nDenbora-dimentsioko kontraste hau espazio-dimentsioan ere agertzen da. honek gure adimenaren adigaietatik erabat at geratzen diren denbora-harremanen arabera baino ez du bihurtzen begiesgarria lotura hura. Iñaki Mendiguren «Historiaren azterketa II» - A.J. Toynbee - 107. orr.\nArgi-fenomenoen denbora-desberdintasunak. Begiaren denbora-bereizmena. Josu Zabaleta «Irudia» - Jacques Aumont - 32. orr.\nBaina zilegizkoa da denbora-blokeak sekuentziatze hau izaera dokumentaleko produkzio original bat bezala ikustea. Josu Zabaleta «Irudia» - Jacques Aumont - 161. orr.\nIstant horietako bakoitzean, erran nahi baitut denbora-atomo bakoitzean, [...]. Xabier Kintana «Alderraien gidaria» - Mose ben Maimon - 208. orr.\n3 delako bitarte horren zati mugatua.\nOrdea, denborak eta denborak zaudek, eta haiek denbora hartan egin zutena guk denbora honetan egin nahi izaitea denboraren kontra joaitea izanen lukek... Joan Mari Irigoien «Lur bat haratago» - 29. orr.\nHalaxe egon ginen denbora batean, hura mugitu gabe, ni mugitu gabe, estatuak bagina bezala. Juan Kruz Igerabide «Hauts bihurtu zineten» - 46. orr.\nEz dakit zenbat denbora behar izan genuen; ordubete, beharbada. Ramon Saizarbitoria «Gorde nazazu lurpean» - 120. orr.\nHan egon ginen biok lurrean, ez dakit zenbat denboraz, luzeegi nolanahi ere. Ramon Saizarbitoria «Gorde nazazu lurpean» - 355. orr.\nZinema-aretora sartzen denean, berriz, nahiko denbora luzea behar izaten da edozer gauza ikusi ahal izateko (pantaila kenduta, jakina, [...]). Josu Zabaleta «Irudia» - Jacques Aumont - 33. orr.\nDenbora guztian euria jauts-ahala ari... eta haize basaren zafraldiak hezurretan barna sartzen zitzaizkidan. Daniel Landart «Anaiaren azken hitza» - 11. orr.\nAdibidez, zutik eta mugitu gabe egon zela jardunak iraun zuen denbora osoan. Anjel Lertxundi «Ihes betea» - 141. orr.\nDenbora luzea egin zuen geldirik, eta ni ezin egonik, harik eta, berriro abiatu zelarik, jaiki, kanpoko atea zabaldu eta jauzi egin nuen arte. Juan Kruz Igerabide «Hauts bihurtu zineten» - 94. orr.\nBata bestearen ondoren oso denbora laburrean datozen argizko estimuluek izan dezateke elkarreragina. Josu Zabaleta «Irudia» - Jacques Aumont - 36. orr.\nDenbora asko egin genuen isilik, nork nori barkamena eskatuko. Anjel Lertxundi «Argizariaren egunak» - 79. orr.\nEz nuen kukurruku jotzeko denbora handirik izan. Aingeru Epaltza «Rock'n'roll» - 189. orr.\nEz didazu denbora asko ematen, laburregia iruditzen zait epea. Migel Angel Mintegi «Denak du bere prezioa» - 93. orr.\nNahastu egin zela burutik "denbora gehiegi egoten zelako liburu artean". Bernardo Atxaga «Soinujolearen semea» - 103. orr.\n-Denbora guti daramat zurekin, Joanes, eta oraino ez zaitut behar bezala ezagutzen. Joan Mari Irigoien «Lur bat haratago» - 142. orr.\nDenbora hartu nuen erantzuteko. Anjel Lertxundi «Ihes betea» - 131. orr.\n"Oso denbora gutxi kentzen dit", erantzun nion. Bernardo Atxaga «Soinujolearen semea» - 158. orr.\n-Denbora gutxiko kontua izango da, ez kezkatu- Teresari begiratu zion berriro. Migel Angel Mintegi «Denak du bere prezioa» - 115. orr.\nEguna argitu arte nahiko denbora izango zutela iritzita ari ziren lamiak lanean. Pako Aristi «Urregilearen orduak» - 15. orr.\nHala ere, denbora dezente egin nuen hitz egokienak paperera ekartzen. Anjel Lertxundi «Ihes betea» - 166. orr.\nDenbora dezentez egon gara horrela, elkarri loturik eta ahoa zabaldu gabe. Anjel Lertxundi «Ihes betea» - 168. orr.\nHartara ez genian hainbeste denbora pasa izango pinguino haien artean. Bernardo Atxaga «Soinujolearen semea» - 136. orr.\nDenbora joana berreskuratzeko ahaleginean. ez zen isildu bide guztian, lo joan zen denbora kenduta. Juan Kruz Igerabide «Hauts bihurtu zineten» - 125. orr.\nPentsatzeko denbora eskatu zidan, eta gauean esango zidala. Josu Zabaleta «Anne Franken egunkaria» - Anne Frank - 246. orr.\nNahiago dut denbora idazten eman. Bernardo Atxaga «Soinujolearen semea» - 95. orr.\nEz daukagu denbora bat soilik, denbora asko baizik, eta, tartean, amildegiak. Juan Kruz Igerabide «Hauts bihurtu zineten» - 38. orr.\nIrudi hori argazki-xafla batean jaso nahi izango balitz, oso esposizio-denbora luzea beharko litzateke horretarako. Josu Zabaleta «Irudia» - Jacques Aumont - 20. orr.\nIrudikapen-denbora. Josu Zabaleta «Irudia» - Jacques Aumont - 102. orr.\nBaina beste mota batzuetako filmek erakutsi dute argien nola eraberritzen duen proiekzio-denborak filmaketa-denbora. Josu Zabaleta «Irudia» - Jacques Aumont - 161. orr.\nAireztatze denbora labur bakoitzak Joanesi bizia luzatzeko irudipena emaiten zion. Eneko Bidegain «Anbroxio» - 85. orr.\nOparotasun-denboran oroitu gosealdiaz; aberastasun-egunetan, pobreziaz eta lazeriaz. Elizen arteko biblia Si 18,25\nIkuslea irudiaren sorkuntzaz, filmologoek dioten bezala, irudiaren sorkuntza-denboraz, [...]. Josu Zabaleta «Irudia» - Jacques Aumont - 156. orr.\n5 delako bitarte horren unetzat hartua "lehen" eta "gero" baten artean. ik garai.\nHemen eta orain, Lur honetan, denbora honetan, gorputz honetan, arima honetan, hil gaberik, berpiztu gaberik, zatika soilik hilez eta etengabe berpiztuz, gorputz eta arima, gorputz eta buru. Juan Kruz Igerabide «Hauts bihurtu zineten» - 87. orr.\nAlabaina, gure denbora haiek ez ziren gerra aurrekoak: "ez daukate zer eginik; amets hutsa da horiena", adierazten zidan, azken batean, bere azalpenekin. Juan Kruz Igerabide «Hauts bihurtu zineten» - 61. orr.\nInoiz arrakastarik izan badu, ez naiz denbora horien lekuko izan. Aingeru Epaltza «Rock'n'roll» - 7. orr.\nEguneroko dutxa ere ez da aski, gure ume-denboran astean behingoa -larunbaterokoa- aski eta gehiegi zelarik. Iñaki Segurola «Gaur ere ez du hiltzeko eguraldirik egingo» - 286. orr.\nGazte denbora guzia Parisen iragan zuen eta berrogeita zazpi urtetan itzuli zen Euskal Herrira. Eneko Bidegain «Anbroxio» - 31. orr.\nIkasle gehienak gazteak dira eta gerla denbora biziki urrun ikusten dute. Eneko Bidegain «Anbroxio» - 35. orr.\nAitari zerbitzu-denbora bururaino beteko nuela agindu nioan. Xabier Olarra «Azken hitzordua» - Sandor Marai - 97. orr.\n6 denborarekin [494 agerraldi, 120 liburu eta 200 artikulutan; Egungo testuen corpusean 5.835 agerraldi] denbora igarotzearekin.\nBaina denborak dena sendatzen du, dena usteltzen eta ontzen du, eta denborarekin Joxe "Joxe zena" bihurtzen da. Iñaki Segurola «Gaur ere ez du hiltzeko eguraldirik egingo» - 100. orr.\nDenborarekin hori guztia baretuz joaten da, eta egoera berrira ohitzen gara. Luis Elberdin «Sexua noiznahi» - 257. orr.\nDenborarekin fedea epeltzen joan zitzaien Bretainiako biztanleei, eta Erdi Aroko erlijiosotasun sutsua apaltzen. J.M. Olaizola "Txiliku" «Bizitza eredugarriak» - 156. orr.\nPentsa daitekeenez, urtearen barnean bi garai nagusi bereizten zituzten gure aurrekoek, hizkuntzak horretan nahiko gardena baitirudi: uda eta negua, gerora eta denborarekin lau bihurtuko zirenak, negua, udaberria, uda eta udazkena. Pello Salaburu «XX. mendearen argi-itzalak» - 37. orr.\nGorotz horiek erre eta erre, denborarekin, gatz berezi bat sortzen zen Amoni eskaintzak egiten zitzaizkion inguru eta tximinietan. J.M. Olaizola "Txiliku" «101 gau» - 123. orr.\nHasieran, zelula pare bat baino ez da izaten; gero, denborarekin, arrautza osatuz joaten da, eta aurrerago umekia osatzen da. Luis Elberdin «Sexua noiznahi» - 111. orr.\nEz dut Teresa maite, baina denborarekin maiteko dut. Bernardo Atxaga «Soinujolearen semea» - 190. orr.\nDenborarekin -beti gertatzen da bazterrean utzitakoarekin, infernuarekin ere gertatuko litzaiguke-, kolegioko bizimoduaren mira ere sortu zitzaigun. Bernardo Atxaga «Soinujolearen semea» - 136. orr.\nHistoriak utzi zauriak dituzue estatu muga horiek, baina, denborarekin sendatuko dira zauri horiek ere. Piarres Xarriton «De re publica edo politikaz» - 135. orr.\nDenborarekin barkatu diot! Ramuntxo Etxeberri «Skyroom» - 233. orr.\n7 denbora askoan\nGorpua aurkitu zen unean, ez zen pentsatu hiltzailea gai izango zenik, ez denbora askoan behintzat, berehala abian jarri zen ikerketari itzuri egiteko. Koro Navarro «Kontakizunak» - Edgar Allan Poe - 132. orr.\nNik hura denbora askoan ezin izan nuen ulertu; Nunuk, ordea, irribarre egin eta isildu egiten zen. Ander Irizar «Eszterren ondarea» - Sandor Marai - 44. orr.\nGelditu egin zen, ordea, pauso batzuk eman ondoren, eta aurreneko aldiz denbora askoan, aurreneko aldiz heriotza eman nahi izan ziotenetik, ireki egin zitzaizkion belarriak, eta hego haizeak basoko hostailari ateratzen zion soinua entzun zuen. Bernardo Atxaga «Soinujolearen semea» - 273. orr.\nDenbora askoan kontrazepzioa emakumeen esku utzi dute gizonek. Luis Elberdin «Sexua noiznahi» - 89. orr.\nAmiantoa denbora askoan arnasteak asbestosia, mesotelioma eta biriketako minbizia eragiten ditu, besteak beste. Berria - Ekonomia 2004-09-12\nBueno, gizona zeharo jota egon zen denbora askoan. Koro Navarro «Zertaz ari garen maitasunaz ari garenean» - Raymond Carver - 161. orr.\nZure begietan irakurri nuen minak zulatuko dit arima denbora askoan. Arantxa Iturbe «Kontu-jaten» - 49. orr.\n8 denbora bateko izlag garai batekoa.\nDenbora bateko amonak, nekazari aurpegikoak eta lurrerainoko gonak zituztenak. Fernando Rey «Paradisuko Almanaka» - Gianni Celati - 119. orr.\nBazko aratsaldeko finalan, ez denbora batekoa, baina jende alde ederra Garatenean. Herria 2005-03-31\nGaltzaleetan aldiz, denetarik Duhauk, eta Itoizek falta denbora bateko segurtasun hura. Herria 2001-03-22\nMartxoko gau batez Jean d'Enhaut Crêteko bere etxean, mahai aurrean jarri da, bere ilobei denbora bateko kontuak esateko asmoz. Pablo Sastre «Eguzkipekoak» - 128. orr.\nZerbait argazkilari edo politikari zahartutik, garai berrietako molde eta ideiez ezer jakin ez eta denbora bateko amarru eta eskujokari-arte limurtzaileei egoskor eusten dieten pertsona klase horretatik zerbait. Ander Irizar «Eszterren ondarea» - Sandor Marai - 64. orr.\n9 denbora batez denbora-bitarte batez.\nBegirada izoztu zitzaion, eta isilik egon zen denbora batez. Anjel Lertxundi «Azkenaz beste» - 35. orr.\nStar benetakoa, denbora batez Bulgariako telebistan publikoaren arrakastaz lan egindakoa baitzen. Edorta Jimenez «Europako mugetan barrena» - 21. orr.\nHonek, emaztea eskarmentatu nahian, denbora batez dorre batean giltzapetu zuen. Martin Anso «Elezaharren bidetik» - 163. orr.\nBegiak ixten ditu, denbora batez horrela gelditzen da, itsua bezala, aurpegi soraioz. Xabier Olarra «Azken hitzordua» - Sandor Marai - 172. orr.\nDenbora batez, errukia sentitu nuen zure tristurarengatik. Agustin Otsoa «Eraztunen Jauna III» - J.R.R. Tolkien - 302. orr.\nAhoan aski gustu tzarra utzia didan ixtorioa, denbora batez izarren erdian ibili ondoan gaitzeko zeru miresgarrian! Janbattitt Dirassar «Bihotzeko mina» - 160. orr.\nJaiotzen dena sorrarazten eta horren existentzia halako denbora batez iraunarazten duena. Xabier Kintana «Alderraien gidaria» - Mose ben Maimon - 195. orr.\nDenbora batez xoragarri zen gure Euskaldunak ikustea, igande egunetan, pilota partidetan, merkatuetan, bakotxa bere gerriko gorriarekin eta bere makilarekin. Xipri Arbelbide «Janpierre Arbelbide» - 186. orr.\n10 denbora berean aldi berean.\nBat-batean, hitz horrek izpiritu guztia berotzen eta denbora berean goibeltzen zidan. Daniel Landart «Anaiaren azken hitza» - 151. orr.\nDenbora berean ene andrea, ene ama eta ene alaba. Janbattitt Dirassar «Bihotzeko mina» - 14. orr.\nAtari handi bat, harrera profesionala eta denbora berean beroa, zurezko eskailera distiratsuak. Piarres Aintziart «Santiago oinez» - 145. orr.\nLibre eta denbora berean zinez preso. Daniel Landart «Anaiaren azken hitza» - 131. orr.\nBi pertsonek gauza bera esan dezakete denbora berean; eurak bi direnez bi enuntziazio ezberdin izango dira. Xabier Arregi «Jakitearen arkeologia» - Michel Foucault - 118. orr.\n11 denbora galdu\nAitarentzat, gainera, jendearekin hitz egitea denbora galtzea zen. Arantxa Iturbe «Kontu-jaten» - 183. orr.\nKubara joatea denbora galtzea iruditzen zaidak. - 45. orr.\nBerri-agentziek ez zuten denbora galdu, eta gertakariaren gaineko jakingarriak biharamunean bertan agertu ziren Sud Ouest eta Belfast Telegraph egunkarien azalean. Patxi Iturritegi «Behi eroak» - 90. orr.\nPatar baten kaskoan, kamioiak gelditu direnean, ohartzen naiz gurekin diren español batzuk ez dutela denbora galdu bidean. Marzel Etxehandi «Alemaniara deportatua» - Grégoire Joannateguy - 150. orr.\nDenbora galdu gabe haren atzetik abiatu zen. Migel Angel Mintegi «Denak du bere prezioa» - 281. orr.\nNik denbora galtzekotan, nahiago pelikula on batekin. Arantxa Iturbe «Kontu-jaten» - 43. orr.\nEz nion, haatik, uko egin nire maistrarekiko adiskidetasunari, eta denbora galdua berreskuratzen ere saiatzen nintzen noizbehinka. Juan Kruz Igerabide «Hauts bihurtu zineten» - 48. orr.\nEz nuke nahi, inondik ere, zuk horrenbeste denbora galdu eta ordainetan ezer ez eskuratzea. Oskar Arana «Brooklyngo erokeriak» - Paul Auster - 290. orr.\nDuda egin nuen Prousten Denbora galduaren bila eta Joyceren Ulises-en artean. Jon Alonso «Euskal karma» - 48. orr.\nTren--aldaketetan galdutako denbora ere kontuan hartuz gero, hamahiru bat orduko bidaia. Anjel Lertxundi «Argizariaren egunak» - 185. orr.\nZentzugabeen artean, ez galdu denborarik; egon luzaro, ordea, burutsuen artean. Elizen arteko biblia Si 27,12\nEgun hartan ere iritsi gabe zegoen Godot, eta, denbora galdu alde, solasean ari ziren. - 72. orr.\n· Aurreko arratsean, Ttipiren agentziako itxarongelatik ateratzea lortu ondotik ez zuen denbora alferrik galdu. Aingeru Epaltza «Rock'n'roll» - 218. orr.\nEz naiz horretaz arituko, denbora alferrik galtzea da-eta. Karlos Zabala «Buda zoriontsuen etxea» - João Ubaldo Ribeiro - 13. orr.\nOrduan, bidal ezazu norbait nahi duzun orduan, nik ezin dut denbora gehiago galdu, eta telefonoa eskegi zuen. Jon Alonso «Lisboako Setioaren Historia» - José Saramago - 52. orr.\nAtzera-aurrera asko egin eta gero, eta denbora erruz galdu ondoren, [...]. Anjel Lertxundi «Konpainia noblean» - 52. orr.\n12 denbora galtze iz\nGainerako guztiak adabaki eta denbora galtze soil zirela. Hasier Etxeberria «Mutuaren hitzak» - 42. orr.\nJulian ez zen intelektual horietakoa, inondik ere; denbora galtze alferrikakoak iruditzen zitzaizkion nobela eta antzekoak. Xabier Mendiguren Elizegi «Arima enkoniatuak» - 135. orr.\nSegi ezazu, Morales, segi eta utz itzazu alde batera itzulinguruak eta alferrikako denbora galtzeak. Joxemari Iturralde «Euliak ez dira argazkietan azaltzen» - 246. orr.\nGuk karakol haiek irensten genituen abiada ikusita, neure buruari esan ohi nion sarritan ea ez ote zen denbora galtze izugarria Isidoraren lan hura guztia minutu urri batzuk besterik irauten ez zuen otordu goxo hura egiteko. Pako Aristi «Urregilearen orduak» - 219. orr.\n-Tira, ez da izan erabateko denbora galtzea. Iñaki Mendiguren «Harry Potter eta sekretuen ganbera» - J.K. Rowling - 190. orr.\n13 denbora gutxian\nZahartu egin zen denbora gutxian, eta urritu egin zitzaion bizitzeko gogoa. Felipe Juaristi «Airezko emakumeak» - 283. orr.\nMarrok anartean hogeita bizpahiru urte besterik ez zituen izango, baina denbora gutxian bildua zuen, merezita bildu ere, izengoiti gaiztoa. Juan Kruz Igerabide «Hauts bihurtu zineten» - 9. orr.\nDenbora gutxian gauzak asko aldatzen ari ziren soinujoleen munduan. Iñigo Aranbarri «Sakabi, soinu txikiaren handitasuna» - 65. orr.\nTeknologia berriei esker, edozein motatako bilaketak egiteko gune oso aberatsa eta emankorra eratu da denbora gutxian: sarea. Askoren artean «Filosofiako gida» - 340. orr.\nOso denbora gutxian nazi sutsuak bilakatu ziren. Ramon Etxezarreta «Ezezaguna helbide honetan» - Kressman Taylor - 65. orr.\nHain denbora gutxian hainbeste aldatu izanak harrituta zeukan gizona. Arantxa Iturbe «Kontu-jaten» - 40. orr.\nHorren denbora gutxian ez dut astirik izango nigan pizten duzun guztia adierazteko. Juan Martin Elexpuru / Bego Montorio «Filosofia apaingelan» - Sade - 79. orr.\nUne horretan Zigorren buruan argitxoa piztu zen bigarren aldiz denbora gutxian. Bernardo Atxaga «Soinujolearen semea» - 273. orr.\nKasualitate gehiegi denbora gutxian. Patxi Iturritegi «Behi eroak» - 179. orr.\n14 denbora gutxira\nDarling jaun-andreek etxea utzi eta denbora gutxira, hiru umeek oheen alboan zituzten lanparatxoek su goxoa ematen segitzen zuten. Julen Gabiria «Peter Pan» - James Matthew Barrie - 50. orr.\nArgiak itzali egin zituzten, bidaiaren solasak tartekatzen joan ziren eta denbora gutxira Helenek zurrunga ttiki batzuk egiten zituen. Iñaki Zabaleta «110. Street-eko geltokia» - 81. orr.\nHasierako hatsa, denbora gutxira arrosen usaina bailitzan arnasten nuela konturatu nintzen. Jasone Osoro «Korapiloak» - 17. orr.\nInes joan eta denbora gutxira izan zuen detektibe ikastaroaren berri. Migel Angel Mintegi «Denak du bere prezioa» - 48. orr.\nAbiatu eta denbora gutxira Joxe gelditu egin da. Pello Lizarralde «Larrepetit» - 53. orr.\nTolosan ezkutatu ziren, baina handik denbora gutxira, etxejabea beldurtu zelako edo presaka zirelako, atzera berriz errepidera irtetea erabaki zuten. Joseba Zulaika «ETAren hautsa» - 23. orr.\nHandik denbora gutxira, inportazioko Golf bat erosi nuen, istripua izandakoa, oso prezio onean. Juan Kruz Igerabide «Hauts bihurtu zineten» - 95. orr.\nSinestezinegia baitzen, neskatxa hura, handik denbora gutxira berriro gure hilobi-tontorrera igotzen ikusi nuena, nire alaba izan zitekeela. Joxe Austin Arrieta «Homo Faber» - Max Frisch - 179. orr.\nFrantziskoren kanonizaziotik denbora gutxira, Aita Santuak enkargaturiko legenda ofiziala argitaratu zen. Askoren artean «Asisko Frantzizko, Asisko Klara» - 49. orr.\nMaizenik, jaiotzan ematen du bere burua agertzera eritasunak, edo jaiotzatik oso denbora gutxira. Juan Garzia «Sagua, eulia, eta gizakia» - François Jacob - 133. orr.\nHandik oso denbora gutxira egin genituen geure karta-parteak. Anjel Lertxundi «Argizariaren egunak» - 156. orr.\n15 denbora gutxiren buruan\nDenbora gutxiren buruan, Big Lanniek uste baino askoz lehenago, bilobatxoa bere kasa ibiltzeko gai izan zen. Mirentxu Larrañaga «Hona hemen gu biok» - Dorothy Parker - 260. orr.\nDenbora gutxiren buruan, hautsontzi guztiak zigarrokinez beteta ageri ziren, eta pattar botilak erdi hutsik. Pedro Alberdi «Kafka Bilbon» - 62. orr.\nArgibide zehatzak eman zizkigun, eta haiek jarraituz, denbora gutxiren buruan gain batera iritsi ginen. Ramon Saizarbitoria «Gorde nazazu lurpean» - 154. orr.\nZeure kasa pentsatzeari uzten diozu, eta denbora gutxiren buruan ez zara zeure bizitzaren jabe. Oskar Arana «Brooklyngo erokeriak» - Paul Auster - 303. orr.\nBere sabelean minez eramandako seme-alaba guztiak, denbora gutxiren buruan, are eta min handiagoz hilobian utzi behar izaten zituen. Askoren artean «Asisko Frantzizko, Asisko Klara» - 860. orr.\n16 denbora irabazi\n-Pentsatuko dut -agindu nien, denbora irabazteko, nahiz eta garbi eduki ez nintzela joango eta ahaleginak egingo nituela Idoia ere joan ez zedin-. Juan Kruz Igerabide «Hauts bihurtu zineten» - 186. orr.\nErantzun aproposaren bila denbora irabazteko, ez nintzela oroitzen esan nion. Ramon Saizarbitoria «Gorde nazazu lurpean» - 170. orr.\nDenbora irabazteko taktika zaharra. Jon Alonso «Euskal karma» - 50. orr.\nMaiatza iritsi zen, eta liburuak irensten hasi zen Andres, ea horrela galdutako denbora irabazten zuen. Josu Zabaleta «Jakintzaren arbola» - Pio Baroja - 43. orr.\nEra horretan beste edonola baino denbora gehiago irabaziko dut. Koro Navarro «Kontakizunak» - Edgar Allan Poe - 170. orr.\nProduktibitatea, bestalde, eginkizunen espezializaziotik dator, espezializazioari esker aski denbora irabazten baita. Koro Navarro «Ekonomiaren globalizazioa» - Jacques Adda - 38. orr.\nDenbora irabazi beharra daukazu, eta irabazten den denbora diruz bakarrik irabaz dezakezu, zure denboratxoa salduz irabazitako diruaz, hain oker ere. Iñaki Segurola «Gaur ere ez du hiltzeko eguraldirik egingo» - 31. orr.\n17 denbora luzean\nDenbora luzean egon zen galtzontzilotan bulegoan, Miarritzeko kluba gogoan. Migel Angel Mintegi «Denak du bere prezioa» - 94. orr.\nDenbora luzean izan zen Dabid Israelgo errege. Denbora luzean zutik geldi dagoen pertsonak ez dio behar hainbat lagunduko odolari. Jose Antonio Mujika «Agindutako lurraren bila II» - 53. orr.\nOso denbora luzean aritu zen bi masailak xaboiz igurtzitzen. Jose Morales «Arima hilak» - Nikolai Gogol - 28. orr.\nEtxe-barruan denbora luzean egoten edo etsitzen ikasia. Iñaki Segurola «Gaur ere ez du hiltzeko eguraldirik egingo» - 21. orr.\nOrratzak denbora luzean eduki behar ziren, mugitu gabe; itxaron egin behar zen, haiek leku buxatuak zulatu arte, odola berriz ibil zedin. Juan Kruz Igerabide «Txoria» - Oh Jung-hi - 66. orr.\nBesteak ez dira denbora luzean geratuko. Koro Navarro «Artistakume baten erretratua» - Dylan Thomas - 225. orr.\nAhaztu egin nintzen listariaz denbora luzean, eta gero, aurkitu nahi izan nuen batean, ez zen haren arrastorik ere azaldu Iruaingo etxean. Bernardo Atxaga «Soinujolearen semea» - 61. orr.\nHalaxe egon ginen, ezpainak itsatsita, denbora luzean, bietako inork atzera egin gabe, ahoa erdi zabalik, arnasaren lurruna elkarri emanez. Juan Kruz Igerabide «Hauts bihurtu zineten» - 76. orr.\nOroitzen nuen nola zebiltzan putzuan katutxo jaioberri batzuk igerian, larri, harrizko horman gora igotzen saiatuz, berriro eroriz, eta berriro indar guztiekin igeri eginez, denbora luzean, harik eta, akiturik, putzuaren erdiko zurrunbiloak irentsi eta betiko murgildu ziren arte. Juan Kruz Igerabide «Hauts bihurtu zineten» - 89. orr.\nOndo entrenatutako atleta batek denbora luzean manten dezake 0,4 edo 0,5 zp-ko indar jarraitua. Irene Aldasoro «Giza gorputza lanean» - John Lenihan - 54. orr.\nAzalpen ona zirudien, eta hari eutsi nion denbora luzean. Bernardo Atxaga «Lekuak» - 23. orr.\nKruasanak jatea turkoak iraintzeko modua izan zen denbora luzean. Anjel Lertxundi «Konpainia noblean» - 198. orr.\n· Halaz guztiz, uste baino denbora luzeagoan eutsi zion bizimodu hitsari. Migel Angel Mintegi «Denak du bere prezioa» - 47. orr.\nSofi denbora tarte luzean egon zen geldirik zaldiaren ondoan: isilik, harriturik, izutuxea. Fernando Rey «Ararat mendiaren sumina» - Yasar Kemal - 17. orr.\n18 denbora-pasa1 (197 agerraldi, 92 liburu eta 39 artikulutan; Egungo testuen corpusean 1.657 agerraldi; orobat denborapasa 22 agerraldi, 15 liburu eta 2 artikulutan; Egungo testuen corpusean 203 agerraldi, eta denporapasa g.er.-izen nahiz adizlagun gisa-) iz denbora modu atseginean igaroarazten duen gauza.\nEne denbora-pasa bakarrak: telebixtari so edo oinezko ibilaldi zenbait, ardurenik Angeluko itsasalderat. Janbattitt Dirassar «Bihotzeko mina» - 160. orr.\nArratsaldean ere izaten zituzten beren denbora-pasak: sugandilak eta arrabioak harrapatzen jardun, madariondora igo, landareak ureztatu. Josu Zabaleta «Jakintzaren arbola» - Pio Baroja - 144. orr.\nZerrendak osatzea da denbora pasa hauetako eginbeharra. Iñaki Arranz «Hitza azti» - 72. orr.\nIzatez, maitasun film bat intelektualentzat bezalaxe naiz ni: denbora-pasa bat, aldi baterako jostagarria, laster ahaztekoa, berez gaizki ez dagoen, baina gutxiago izanda ere ongi legokeen gauza bat. Josu Zabaleta «Anne Franken egunkaria» - Anne Frank - 347. orr.\nSophie ezagutu zuelarik, maitasunak bide berriak ireki zizkion, denbora-pasa berriak. Eneko Bidegain «Anbroxio» - 124. orr.\nGizarteko aurrerapenek beste denbora-pasa batzuk eskaintzen dizkiete. Gotzon Garate «India harrigarria» - 161. orr.\nLabur esanda: zaletasunak baino gehiago denbora-pasak ditut nik, ezinbestekoak lan-mundutik kanpo bizi garenon egunak hain luzeak izanik. anatomiaz aspertzen nintzenen, hitz gurutzatuak betetzen aritzen nintzen, karpetan eramaten nuen denbora-pasen aldizkaritik. Xabier Montoia «Baina bihotzak dio» - 110. orr.\n· Bazirudien aspaldiko kontua zela, baina berriro denborapasan hasi nintzen. Xabier Olarra «Iruzurgilea» - James Cain - 96. orr.\nNire denborapasako irakurketa, berriz, zientzia eta abeltzaintzaren inguruko aldizkariz osatua da gehienbat. Xabier Olarra «Antropologo bat Marten» - Oliver Sacks - 254. orr.\n19 denbora-pasa2 adlag denbora igarotzen.\nDenbora pasa, nik ere hartu nuen Pariserat itzuli baten egiteko usaia, ardura larunbatarekin. Janbattitt Dirassar «Bihotzeko mina» - 79. orr.\nHandik itzuli eta Sightseeingboat batera igo nintzen, denbora pasa, besterik gabe. Joxe Austin Arrieta «Homo Faber» - Max Frisch - 245. orr.\nUda honetan, denbora-pasa hartu ditudan liburu horietako bat Kunderaren nobela antzeko bat izan da, La lenteur. Xabier Mendiguren Elizegi «Errekarteko koadernoa» - 43. orr.\nBizkarreta, Linzoain, gero Erro: denbora pasa, hitz eta izen gureak ezpainetan atsegaleki darabiltzat. Piarres Aintziart «Santiago oinez» - 30. orr.\nEz dira egiten denborapasa, edota neskak harrituta uzteko! Javi Cillero «Hollywood eta biok» - 119. orr.\nEz gara haiengana denbora-pasa joaten. Arantxa Iturbe «Ai, ama» - 56. orr.\nHamarrak arte geratu zen gurekin egongelan denbora-pasa, alde egin behar zuela ulertarazi ezin zitzaiola. Josu Zabaleta «Anne Franken egunkaria» - Anne Frank - 32. orr.\nZorionez, eguerdia da; ez naiz gose, baina bazkaldu behar dut, denbora-pasa. Monika Etxebarria «Goragalea» - Jean Paul Sartre - 113. orr.\nArgi dauka lanean ari denean ez dela denbora-pasa ari. Ana Urkiza «Zortzi unibertso, zortzi idazle» - 18. orr.\nAmatxi Koxepak badaki oraingo gazteek badituztela beren denbora pasagailuak. Eneko Bidegain «Anbroxio» - 31. orr.\nDenbora tarte hori, oro har hartuta, laburra dela eman lezake, baina oso luzea da zentzumenen beste lorpen batzuekin alderatzen baldin bada. Josu Zabaleta «Irudia» - Jacques Aumont - 33. orr.\n6 hilabete eta 13 egun joan ziren zehazki denbora tarte horretan. Txillardegi «Putzu» - 198. orr.\nDenbora tarte batez ohe ertzean egon ginen eserita, eraztunari begira-begira. Ander Irizar «Eszterren ondarea» - Sandor Marai - 28. orr.\nDenbora tarte batean Ararateko mendi-mazelari iratsia egon eta gero handik altxatu zen. Fernando Rey «Ararat mendiaren sumina» - Yasar Kemal - 121. orr.\n"Ilunbarra baino denbora-tarte hoberik ez zagon mozkortzeko", esango zuen Stanek. Lopez de Arana «Manhattan Transfer» - John Dos Passos - 355. orr.\nEzerez huts eta ilun batean emana baitzuen oso-osorik denbora tarte zehazgabe hura. Juan Luis Zabala «Agur, Euzkadi» - 10. orr.\nDenbora-tarte labur horretan Tsin-go Cheng erregeak ordu arte bizirik zeuden beste sei erresumak eraitsi zituen. Iñaki Mendiguren «Historiaren azterketa II» - A.J. Toynbee - 47. orr.\nDenbora tarte luze batez, aita ere "frontean" izan zen niretzat, amak "eroria" zela erran zidan egun hura arte behinik behin. Alberto Ladron Arana «Xake mate» - 10. orr.\nUrdaila beteta daukagunok, aldiz, gero eta denbora-tarte urrunagoetan pentsatzen dugu. Pako Aristi «Note book» - 125. orr.\n21 denboraren buruan\nDenboraren buruan, noizbait, batere funtsik gabe ikasi nuen baietz ba, Luixa Pariserat lekutua zela. Janbattitt Dirassar «Bihotzeko mina» - 49. orr.\nBada, horretara nindoan, orain, denboraren buruan, euskal idazle onak ditugula gure artean. Pello Salaburu «Euskararen etxea» - 52. orr.\nDenboraren buruan haziok ernaldu egiten dituk, zuhaitzaren enbor-adarrak dituztela lur, eta haren barruko zainetan dutela bizigarria. Edorta Jimenez «Sukar ustelaren urtea» - 209. orr.\nDenboraren buruan berritz zabaltzen didate atea eta, usaiako miaketaren ondotik, lehoien pasabidea harturik, banoa ibiltokira. Filipe Bidart «Bakartasunaz bi hitz» - 63. orr.\n· Zenbait denboraren buruan, jatetxeko etxekanderearenganik ikasi nuen zer zen gertatua. Janbattitt Dirassar «Bihotzeko mina» - 74. orr.\nEz du asmatzen zer esan hainbeste denboraren buruan, batez ere Baionari behin betiko agurra eman ziola baieztatu zienetik lagun guztiei. Javi Cillero «Hollywood eta biok» - 167. orr.\n22 denborazko ik gorago 2.\nGertaeren denborazko jarioa. Xabier Arregi «Jakitearen arkeologia» - Michel Foucault - 192. orr.\nJesukristoren denborazko jaiotza. Joan Mari Lekuona «Mistika liburuak» - Eckhart-Tauler - 92. orr.\nIdazleari on egiten dio denborazko tarte bat jartzea gertatu zenaren eta oroitzen denaren artean. Anjel Lertxundi «Mentura dugun artean» - 120. orr.\nDenborazko faktoreek ere eragin handia dute, ordea, ikusmenean. Josu Zabaleta «Irudia» - Jacques Aumont - 32. orr.\nSekulako aldeak daude denboran zehar emanez joaten den irudiaren (filma, bideoa) eta denbora iragankorrik ez duen irudiaren (margolana, grabatua, argazkia) artean: lehenengoak baizik ezin eman dezake denborazko ilusio sinesgarririk. Josu Zabaleta «Irudia» - Jacques Aumont - 103. orr.\nJarraitasun batez, denborazko iraunkortasun batez hornitua. Xabier Arregi «Jakitearen arkeologia» - Michel Foucault - 122. orr.\nBadira denboran neutroak diren harremanak, adarrak, deribazioak; badira beste batzuk denborazko norabide mugatua inplikatzen dutenak. Xabier Arregi «Jakitearen arkeologia» - Michel Foucault - 192. orr.\nMendekotasun hau hierarkikoa izan daiteke bakarrik, baina denborazko bektore bat ere ekar dezake berarekin. Xabier Arregi «Jakitearen arkeologia» - Michel Foucault - 191. orr.\nSinbolo logiko gehiago sar genitzake hizkuntzan, hala nola eragile modalak ("posible" edo "beharrezko") edo denborazkoak (logika modala eta denboraren logika). Askoren artean «Filosofiako gida» - 152. orr.\nadina denbora (37); ahalik eta denbora (24); ainitz denbora (16); anitz denbora (10); arauzko denbora (27); aski denbora (27); aurreko denbora (8); azken denbora (118); azken denbora hauetan (23); azken denbora hautan (21); azken denbora hotan (54); aztertzeko denbora (12); badu denbora (9); baino denbora gehiago (47); baino denbora gutxiago (9); behar adina denbora (8); behar beste denbora (10); behar den denbora (30); behar duen denbora (11); behar duten denbora (8); behar duzun denbora (10); beharreko denbora (10); bere denbora guztian (11); bigarren denbora (14); bitarteko denbora (14); den denbora guztian (10)\ndenbora alferrik galdu (34); denbora alferrik galtzea (18); denbora alferrik galtzen (24); denbora anitz (13); denbora apur bat (45); denbora aski (12); denbora asko (347); denbora asko baino (8); denbora asko behar (32); denbora asko beharko (11); denbora asko da (13); denbora asko egin (20); denbora asko eman (17); denbora asko ez (17); denbora asko galdu (13); denbora asko igarotzen (8); denbora asko pasatu (17); denbora asko pasatzen (9); denbora askoan (65); denbora askoren (8); denbora askorik (43); denbora aurrera (57); denbora aurrera doa (8); denbora aurrera joan (11); denbora aurrera zihoan (12); denbora azkar (8); denbora baino (21); denbora bat (58); denbora batean (80); denbora bateko (10); denbora baten (20); denbora baten buruan (8); denbora batera (72); denbora baterako (15); denbora batez (185); denbora behar (187); denbora behar da (27); denbora behar du (23); denbora behar duela (8); denbora behar dugu (9); denbora behar dute (13); denbora behar izan (31); denbora behar izaten (14); denbora behar zuen (9); denbora beharko (77); denbora beharko da (12); denbora beharko du (15); denbora beharko zuen (8); denbora bera (30); denbora bera ere (8); denbora berarekin (8); denbora bere (12); denbora berean (461); denbora bete (9); denbora biziki (8); denbora da (43); denbora daramat (8); denbora determinazio (11); denbora dezente (47); denbora du (8)\ndenbora ederra (38); denbora ederra lagun (9); denbora ederrarekin (8); denbora eduki (9); denbora egin (49); denbora egin zuen (22); denbora egingo (12); denbora egiten (9); denbora egon (16); denbora eman (68); denbora emanez (8); denbora emango (11); denbora emateko (9); denbora ematen (22); denbora erdian (11); denbora erdiz (20); denbora errealean (12); denbora eskatu (26); denbora eskatu zuen (8); denbora eskatzen (16); denbora eskatzen du (8); denbora eta espazioa (17); denbora eta espazioaren (10); denbora eta leku (9); denbora falta (18); denbora frango (10); denbora franko (10); denbora galdu (71); denbora galdu gabe (10); denbora galdua (9); denbora galduaren (15); denbora galduaren bila (11); denbora galduko (9); denbora galtzea (27); denbora galtzeko (15); denbora galtzen (46); denbora gehiago (278); denbora gehiago behar (49); denbora gehiago beharko (10); denbora gehiago eman (19); denbora gehiago ematen (16); denbora gehiago eskatu (8); denbora gehiago galdu (10); denbora gehiago izango (8); denbora gehiago pasatzen (8); denbora gehiagoz (23); denbora gehiegi (72); denbora gehien (46); denbora gehiena (63); denbora gehienean (15); denbora gelditu (16); denbora goxoa (9); denbora guti (65); denbora guti barne (45); denbora gutiz (18); denbora gutxi (159); denbora gutxi barru (18); denbora gutxi behar (8); denbora gutxi izan (12); denbora gutxiago (35); denbora gutxiagoan (9); denbora gutxian (146); denbora gutxira (47); denbora gutxirako (19); denbora gutxiren (20); denbora gutxiren buruan (18); denbora guzia (21); denbora guzian (38); denbora guztia (93); denbora guztian (423); denbora haietako (12); denbora haietan (18); denbora handirik (10); denbora hartako (19); denbora hartan (103); denbora hartan guztian (13); denbora hartu (38); denbora hartu behar (8); denbora hartu zuen (8); denbora hartuko (12); denbora hartuz (27); denbora hartzen (20); denbora hau (10); denbora hauetan (30); denbora hautan (35); denbora heietan (8); denbora hetan (17); denbora honetan (41); denbora honetan guztian (19); denbora hori (87); denbora hori guztia (8); denbora horren (9); denbora horretan (117); denbora horretan guztian (19); denbora hortan (13); denbora hotan (57); denbora huntan (23); denbora hura (20)\ndenbora igaro (40); denbora igaro ahala (16); denbora igaro zen (10); denbora igarotzen (9); denbora irabazi (24); denbora irabazteko (24); denbora irabazten (10); denbora iragan (17); denbora iraun (11); denbora izan (74); denbora izan zuen (8); denbora izango (34); denbora jakin (25); denbora jakin batean (9); denbora jakinean (13); denbora joan (46); denbora joan ahala (18); denbora kontua (45); denbora kontua da (12); denbora kontuan (8); denbora labur (22); denbora labur barne (8); denbora laburra (13); denbora laburrean (89); denbora laburrez (25); denbora laburrik barne (13); denbora libre (16); denbora librea (31); denbora librean (8); denbora luze (51); denbora luzea (185); denbora luzea behar (17); denbora luzea beharko (8); denbora luzea da (10); denbora luzea egin (8); denbora luzea eman (19); denbora luzea pasatu (10); denbora luzea zeraman (11); denbora luzeago (9); denbora luzeagoa (9); denbora luzeagoan (11); denbora luzean (200); denbora luzean egon (12); denbora luzerako (8); denbora luzerik (12); denbora luzez (193); denbora luzez egon (14); denbora mugarik (8); denbora mugatu (9); denbora nahikoa (20)\ndenbora ona (18); denbora onak (17); denbora onena (33); denbora onenak (14); denbora orotan (12); denbora osoan (43); denbora osoko (13); denbora osoz (32); denbora pasa (194); denbora pasa ahala (9); denbora pasak (12); denbora pasako (8); denbora pasatu (51); denbora pasatu ahala (14); denbora pasatzeko (24); denbora pasatzen (23); denbora pixka bat (63); denbora pixka batean (8); denbora poxi bat (14); denbora puska (83); denbora puska bat (27); denbora puska batean (24); denbora puska batez (8); denbora puxka (14); denbora sobera (20); denbora tarte (182); denbora tarte bat (12); denbora tarte batean (11); denbora tarte batez (9); denbora tarte honetan (14); denbora tarte hori (10); denbora tarte horretan (40); denbora tartea (16); denbora txarra (17); denbora zeraman (10)\nduela denbora (23); duela zenbait denbora (12); duela zonbait denbora (15); egin zuen denbora (19); egindako denbora (11); egiteko denbora (37); egon ginen denbora (8); egon zen denbora (34); egoteko denbora (8); emandako denbora (13); emateko denbora (10); ematen zuen denbora (14); espazio eta denbora (11); espazioa eta denbora (60); gainerako denbora (9); galdutako denbora (26); gazte denbora (17); gerezi denbora (13); gerla denbora (8); hain denbora gutxian (22); hain denbora laburrean (10); hain denbora luzean (12); hainbat denbora (16); hainbertze denbora (10); hainbeste denbora (128); halako denbora (12); handik denbora batera (60); handik denbora gutxira (17); haur denbora (14); horrenbeste denbora (25)\nia denbora guztian (11); idazteko denbora (9); igarotako denbora (12); iragan denbora (13); iraun zuen denbora (17); izan denbora (8); izan zen denbora (14); izan zuen denbora (9); izateko denbora (9); lan denbora (17); laneko denbora (11); lehen denbora (15); nahi adina denbora (11); nahiko denbora (29); nahikoa denbora (47); nahikoa denbora izan (8); nahikoa denbora izango (9); nire denbora guztian (9); oso denbora gutxi (28); oso denbora gutxian (30); oso denbora laburrean (18); pentsatzeko denbora (17); prestatzeko denbora (13); zenbait denbora (44); zenbat denbora (272); zenbat denbora behar (27); zenbat denbora beharko (22); zenbat denbora egin (16); zenbat denbora egingo (12); zenbat denbora eman (17); zernahi denbora (9); zonbait denbora (28)\nafari denboran (18); azken denborak (17); bakantza denboran (9); bazkari denboran (32); ber denboran (173); bere denboran (103); bilkura denboran (10); denborak aurrera egin (49); denborak erakutsiko (8); denborak esango (22); denborak esango du (20); denboran atzera (35); denboran atzera egin (9); denboran aurrera (12); denboran barrena (11); denboran eta espazioan (18); denboran gertatzen (14); denboran zehar (100); denboran zehar gertatzen (8); espazioak eta denborak (8); gazte denborako (32); gerla denborako (9); haur denborako (35)\nbere denboraren (8); egon zen denboran (10); espazioan eta denboran (34); garizuma denboran (10); gazte denboran (79); gerla denboran (93); gerra denboran (25); gure denboran (11); hainbeste denboran (48); haur denboran (72); horrenbeste denboran (11); iraultza denboran (10); iraun zuen denboran (8); kanpaina denboran (12); meza denboran (36); napoleon en denboran (8); neure denboran (12); pasatako denboran (8)\ndenboraren arabera (23); denboraren buruan (67); denboraren denboraz (9); denboraren eta espazioaren (10); denboraren joana (8); denboraren joanak (12); denboraren joanean (24); denboraren makina (9); denboraren poderioz (87); denboraren zati (9); denborarik eman gabe (13); denborarik gabe (30); denborarik gabeko (9); denborarik onena (28); espazioaren eta denboraren (39); ez dago denborarik (10); ez du denborarik (15); ez dugu denborarik (10); ez dut denborarik (15); ez dute denborarik (8); ez zuen denborarik (14); ez zuten denborarik (8); hainbeste denboraren (10); zenbait denboraren (9); zonbait denboraren (9); zonbait denboraren buruan (8)\ndenboraren denboraz (9); denboraz kanpo (13); denboraz kanpoko (8); hainbeste denboraz (13); zenbait denboraz (19); zenbat denboraz (26)\nespazio denborazko (8)


Bakarrik behingoz | Kultura | Berria\nItxita gaudenetik etengabe iristen zaizkidan memeetako batean Gioconda agertzen da, bere koadroan eratzanda, eta oin biluziak markoaren gainean jarririk, irribarre zabal-zabala ahoan, «bakarrik behingoz!» hitzek lagunduta. Zinez muturrekoa izan daiteke errealitatea: egun, hamar egun daramatza Louvrek itxita; iaz, langileek greba egin zutenean, egun bakar batez ixtea lortu zuten. Orduko protestaren arrazoia gehiegizko jendea zen. Geletako zaintzaileek eta sarrerako langileek ezin zuten jende andana kontrolatu, ez ziren ondarearen segurtasuna bermatzeko gai ikusten, eta estres maila gainezka egiteko zorian zegoela sentitzen zuten. Izan ere, 2017tik 2018ra museoaren bisitarien kopurua %25 igo zen —noizbait zutabe honetan komentatutako Beyonce eta Jay-Z bikotearen bideoklip bat tarteko—, eta jendetza ez zen fisikoki korridoreetan sartzen.\nAzken urteotan indartu den turismoaren eta kulturaren arteko harreman toxikoaren eragina zen Louvrekoa —asmatu duzu: turismoa da bikoteko tratu txar emailea—, eta horren adierazle amodio erromantikoak itsututako politikarien begirada, museoa lehertzear ikusirik pozez zoratzen, langileei the show must go on esaten. Kulturaren lagunontzat, aldiz, egoerak ez zirudien hain liluragarria: erraza da ulertzea urtean behin eta bidaia-gidak aginduta atzerriko museo bakarra ikustera doan bisitaria ez dela bereziki interesatzen zaigun kulturazale mota.\nEta hara non, harreman toxiko hori kapitalismoaren hegaletan gora eta gora zihoala ikusten genuenean, guztia eten den. Ezustean eta egun batetik bestera, Giocondak pijama jantzi du, Samotraziako Garaipena idulkian eseri da atseden apurtxo bat hartzeko, eta Eskriba Eseria hankak luzatzen dabil pasillotik. Gu etxean itxita gaude bitartean, batzuk Louvreren irudietatik bisita birtualak egiten, eta beste batzuk museoa deitzen den ezer badagoen ere ahaztuta.\nEtxean gauden bitartean mundua aldatzen ari da, eta oraindik ez dakigu zelakoa izango den irtengo garenekoa. Krisi latza datorkigula da ziurtasun bakarra. Gure bidaiatzeko modua aldatuko da nahi eta nahi ez, cash eskasiak bultzatuta, baina agian beste faktore batzuen eraginez ere bai: itzul daitekeen pandemiari beldurra, edo itxiera honek bultzatutako beharrezkoak diren gauzen gaineko gogoeta, esaterako.\nOptimista sentitzen naizenean, egoera berriak turismoaren eta kulturaren artekoa aldatuko duela pentsatzen dut —turismoak bikoteko aberatsa izateari utziko diolako bederen—, eta harremana orekatu daitekeela, beharbada kulturari bikotea apurtzeko eta bere bidea egiteko aukera eskainiz. Baina jakina da diru sarrera propiorik ez duen kideak nekez egin dezakeela etxetik alde. Gioconda, gozatu aste hauek, turismoa indartsu baitabil zure gela propioan berriz ere sartu nahian.


Gaztebizz - Gazte Informazioa - Lana - Non informatu naiteke?\nInformatu zaitez... : Non informatu naiteke?\nBadakizu zer dan lan osasuna eta arrisku prebentzioa, baina ez dakizu zein da dagokion legeria? Prebentzio ikastaroez gehiago jakin nahi dozu? Ez dakizu zeintzuk diren zure eskubideak edo non informatu zaitekezan?\nHemen daukazu erantzuna.\nAlde batetik Osalan daukazu. Osalan Eusko Jaurlaritzaren lan osasunari buruzko zerbitzua da. Bertan, dagokion legeria, informazioa eta abar aurkitu daikezu.\nBestalde, Europa mailan ere badago arlo honetarako sail bat eta badauka bere interneteko atari espezifikoa: European Agency for Safety & Health at Work . Hemen ere, Europa mailan behar dozun informazioa jaso daikezu.\nHorrez gain, badago prebentziorako alkarte bat ere: APA (Asociaci�n para la prevenci�n). Hau pribatua da, baina informazioa, ikastaroak eta abar eskaintzeaz gain, arlo honetako materiala ere badauka salgai: kartelak, liburu eta gidak, informazio grafikoa...


w3d - Laburpena\nHiri-hornidurako sareak monitorizatzeko, diagnostikatzeko eta kontrolatzeko plataforma, 3d bistaratze aurreratuaren bidez\nW3D proiektuaren emaitzak paradigma-aldaketa gisa balio behar du ur-hornidurako sareen kudeaketan. Horrela, baliabideak optimizatzeko eta kostuak murrizteko egungo prozedurak nabarmen aldatu ahal izango dira, lehiakideen aurrean emaitza berritzailea lortuz eta, aldi berean, sektorearen egungo eskaintzaren aurrean jauzi eginez.\nProiektu honen helburu nagusia plataforma integral bat garatzea da, ur-hornidurako sareetako elementuak eta prozesuak digitalizatzeko, Errealitate Birtual/areagotuko, Adimen Artifizialeko eta GIS 3Dko teknologiak sentsorizatuz, automatizatuz eta integratuz.\nProiektuaren helburu teknologikoak hauek dira:\nSarearen bike digitala garatzea, elementu fisikoak eredu birtualarekin eta simulazioen emaitzekin konektatuz.\nHiri-inguruneko datuen eta hornidura-sareen arteko korrelaziorako metodologia definitzea eta garatzea.\n3Dko hornidura-sareak irudikatzea ahalbidetuko duen datu-eredu bateratu bat garatzea, nazioarteko estandarretan oinarrituta.\nHiri-inguruneko eraikinak 3Dn irudikatzea ahalbidetuko duen datu-eredu bateratu bat garatzea, nazioarteko estandarretan oinarrituta.\nHiri-hornidurako sareak monitorizatzeko, diagnostikatzeko eta kontrolatzeko erabakiak hartzen laguntzeko web-plataforma bat garatzea, aldez aurretik definitutako metodologian eta tresnetan oinarrituta, GIS 3D web-aplikazioa eta Errealitate areagotuko Aplikazio Mugikorra barne.\nSimulazioak GIS 3D ingurunean bistaratzea, sareko maniobren eraginak modu atseginean aztertzeko.\nLangileek simulazioen emaitzetarako sarbidea eta bistaratzea hobetzea, horrela, ekintza-planak sortzera eta erabakiak hartzeko prozesua erraztera bideratutako ondorioak ateratzeko.\nSimulazioen bistaratze aurreratua, errealitate birtual/areagotuaren ingurunean.\nUrperatze-esperientzia diseinatu eta garatzea, errealitate birtualeko gela batean hornidura-sareko elementuen 1:1 eskalako eredu bat garatuz.\nErrealitate areagotuko aplikazio mugikor bat diseinatu eta garatzea, sarean sortutako simulazioen eta alarmen emaitzak ikusi ahal izateko.\nOsagai guztiak hobeto zaintzen dituen plataforma bat garatzea.\nIoT elementu guztien, haien komunikazio-sareen eta lotutako kudeaketa-sistemen monitorizazioa.\nSegurtasun-sistema integral bat diseinatzea eta ezartzea, maila fisikoan zein logikoan.\nIAren algoritmoa diseinatzea eta ezartzea, banaketa hobetzeko, kostuak murrizteko eta baliabidearen erabilera eraginkorra egiteko alternatibak diseinatu ahal izateko tarifikazioak kalkulatzeko.\nHurrengo irudiak W3D sistemaren eskema orokor bat erakusten du.


Herri Ondarea :: Ikatza mailukiagaz txikertu\nGoizean, beharren hasi orduko, Bilboko portutik ikatza ekarten zan. Ha zati handietan etorten zanez, labera sartu orduko txikertu egin behar izaten zan. Zatiak banan-banan hartu eta mailukaz egiten eben. Labeak materiala fundiduteko lapikoa eukan erdian, eta haren inguru guztitik sartu behar zan ikatza. Horrexegaitik izan behar ziran zatiak txiki-txikiak.


Talentu Artistikoa Sustatzeko Saria - Kultura Zuzendaritza Nagusia - Vianako Printzea Erakundea\nNafarroako Gobernuak, Kultura Zuzendaritza Nagusiaren bidez, foru agindu bat onetsi du, Apirilaren 15eko 85. NAOn argitaratua, Talentu Artistikoa Sustatzeko Sariaren hurrengo edizioaren oinarriak ezartzen dituena. Sariak helburu du Nafarroako gazte ekintzaileek artearen eta kulturaren arloetan duten ekimena babestu eta bultzatzea, bai eta gazteentzat erreferente bihurtzea ere, eta Nafarroan sortzen ari den talentua ikusarazteko eta profesionalizatzeko bidean laguntzea.\nProposamenak NAOn argitaratu eta hurrengo egunetik aurrera aurkezten ahalko dira 2021eko maiatzaren 3ra arte. Kultura eta Kirol Departamentuko Vianako Printzea Erakundea-Kultura Zuzendaritza Nagusira igorriko dira (Navarrería kalea 39, 1.; 31001 Iruña, Espainia), posta ziurtatuaren bidez, gutun-azalean Talentu Artistikoa Sustatzeko 2021eko Sarirako dela adierazita. Mezularitza zerbitzuaren bidez igorriz gero, mezu elektroniko bat bidali beharko da dg.cultura.ipv@navarra.es helbidera, eta igorpenaren berri eman beharko da, proposamenak aurkezteko epearen barnean. Halaber, aurretik aipatutako helbide elektronikoaren bidez aurkez daitezke hautagaitzak.\nKultura eta Kirol Departamentuak, irabazlearekin adostuta, proiektu artistiko edo kultural bat (gehienez ere 10.000 eurokoa) programatu eta/edo erakutsiko du, bere proiektuen edo programa propioen barnean edo agente kulturalekin elkarlanean garatzen dituen batzuen barnean, 2022an.\nSaria norberarentzat edo norberak legez ordezkatzen dituen entitateentzat eskatzen dutenek aurkezten ahalko dituzte hautagaitzak.\nHautagaiek 18 eta 30 urte artean izan beharko dute, eta legezko bizilekua Nafarroan eduki, hautagaitzak aurkezteko epea bukatu baino lehen. Hautagaiak legezko bizitokia Nafarroan ez badu, egiaztatu beharko du Nafarroarekin erlazionatutako edo lotutako proiektu edo jardueretan parte hartu duela.\nHautagaitzekin batera, honako dokumentazio hau aurkeztu beharko da: proposamena egiten duen erakundea edo pertsona egiaztatzeko datuak, proposamena bultzatzen duten merezimenduak aipatzen dituen azalpen-memoria eta hautagaitza bultzatzen duen gutun bat, gutxienez.\nHonako hauek osatuko dute epaimahaia: Vianako Printzea Erakundea-Kulturako zuzendari nagusia, zuzendaritza nagusi horri atxikitako zerbitzuetako zuzendariak eta Nafarroako Kulturaren eta Arteen Kontseiluko kide bat. Epaimahaiak hautagaitzak aztertuko ditu, eta, bakoitzaren merezimenduez gainera, honako hau ere baloratuko du: hautagaiak zer proiektu edo jardueratan parte hartu duen, horiek Nafarroan izan duten eragin sozial eta kulturala.


Etxeko ospitalizazioa ohiko ospitalizazioaren ordezko aukera da: pazienteak ospitalean jaso litzakeen tratamendu eta arreta berdinak jasoko ditu kalitatean nahiz kantitatean, baina bere etxean egonik.\nHonako hauek ditugu onurarik garrantzitsuenetako batzuk:\n— Pazientearen ongizatea, intimitatea eta erosotasuna handiagoak dira, beraren ohiko ingurunean dagoelako.\n— Behar ez diren ospitalizazioak saihesten dira.\n— Ospitaletan gertatzen diren infekzioen arriskua murrizten da.\n— Senideek gaixoaren zaintzan eta bilakaeran parte hartzen dute.\n— Zentro klinikoak optimizatu egiten dira, eskura dauden baliabideen erabilera hobetu egiten delako.\nEtxeko ospitalizazioko unitatean sartzeko, zenbait baldintza bete behar dira:\n— Aurretiaz ospitaleratuta egon izana, edota pazientea artatzen duen ohiko sendagilearen ustez, unitate horretan egoteko aukera izatea.\n— Gaixotasunaren bilakaerak halako unitate batean tratatzeko aukera eskaintzea.\n— Pazientea ados egotea.\n— Unitate horren estaldura duen eremu batean bizitzea.\n— Etxebizitza pazientearen eta gaixotasunaren beharrizanetara egokituta egotea.\n— Familiak gaixoaren arretan parte hartzea.\nEtxeko ospitalizazioa patologia jakin batzuetarako aproposa da. Adibidez:\n— Patologia kronikoak (bihotzeko gutxiegitasuna, bronkopatia kronikoa…) dituzten pazienteentzat.\n—Patologia akutuen (pneumonia baten, adibidez) jarraipena egiteko eta kortikoideen, antibiotikoen eta abarren bidezko tratamendua egiteko.\n— Gaixotasun onkologikoetarako: sintomak kontrolatzeko, tratamenduen jarraipena egiteko, zaintza aringarriak eskaintzeko…\n— Kirurgia osteko aldirako: ebakuntza jakin batzuk egin ondoko arreta jasotzeko (adibidez, ebakuntza osteko zaintzak eta zainketak egiteko, hala nola eskarak eta larruazaleko ultzerak tratatzeko).\n— Aireztapen mekanikoa, zain barnetiko tratamenduak (zain barneko antibioterapia, nutrizio parenterala…) eta abar behar dituzten pazienteentzat.\n— Prozedura teknikoak (hala nola transfusioak edo parazentesiak) behar dituzten patologietarako. Etxeko ospitalizazio-unitatean sartu ondoren, pazienteak osasun-laguntzailearen bisita jasoko du, behar duen arreta eskaintzeko. Langileak berak eramango du beharrezko material guztia, seruma izan nahiz zaintzetarako materiala izan.\nErizaintzako unibertsitate-diplomadunak, sendagileak edo biek agintzen dizkiete egin beharrekoak osasun-laguntzaileei.\nBisita horiez aparte, pazientea edonoiz jar daiteke harremanetan zerbitzuarekin, etxean ospitaleratuta dagoen bitartean arta dezaten egunean 24 orduan eta astean zazpi egunetan.\n~Pazientearen ongizatea, intimitatea eta erosotasuna handiagoak dira, beraren ohiko ingurunean dagoelako.\n~Ospitaletan gertatzen diren infekzioen arriskua murrizten da.\n~Senideek gaixoaren zaintzan eta bilakaeran parte hartzen dute.\n~Zentro klinikoak optimizatu egiten dira, eskura dauden baliabideen erabilera hobetu egiten delako.\nEtxeako ospitalizazio-unitatean sartzeko, zenbait baldintza bete behar dira:\n~Aurretiaz ospitaleratuta egon izana, edota pazientea artatzen duen ohiko sendagilearen ustez, unitate horretan egoteko aukera izatea.\n~Gaixotasunaren bilakaerak halako unitatea batean tratatzeko aukera eskaintzea.\n~Pazientea ados egotea.\n~Unitate horren estaldura duen eremu batean bizitzea.\n~Etxebizitza pazientearen eta gaixotasunaren beharrizanetara egokituta egotea.\n~Familiak gaixoaren arretan parte hartzea.\n~Patologia kronikoak (bihotzeko gutxiegitasuna, bronkopatia kronikoa…) dituzten pazienteentzat.\n~Patologia akutuen (pneumonia baten, adibidez) jarraipena egiteko eta kortikoideen, antibiotikoen eta abarren bidezko tratamendua egiteko.\n~Gaixotasun onkologikoetarako: sintomak kontrolatzeko, tratamenduen jarraipena egiteko, zaintza aringarriak eskaintzeko…\n~Kirurgia osteko aldirako: ebakuntza jakin batzuk egin ondoko arreta jasotzeko (adibidez, ebakuntza osteko zaintzak eta zainketak egiteko, hala nola eskarak eta larruazaleko ultzerak tratatzeko).\n~Aireztapen mekanikoa, zain barnetiko tratamenduak (zain barneko antibioterapia, nutrizio parenterala…) eta abar behar dituzten pazienteentzat.\n~Prozedura teknikoak (hala nola transfusioak edo parazentesiak) behar dituzten patologietarako.\nEtxeko ospitalizazio-unitatean sartu ondoren, pazienteak osasun-laguntzailearen bisita jasoko du, behar duen arreta eskaintzeko. Langileak berak eramango du beharrezko material guztia, seruma izan nahiz zaintzetarako materiala izan. Erizaintzako unibertsitate-diplomadunak, sendagileak edo biek agintzen dizkiete egin beharrekoak osasun-laguntzaileei.


XI. Kros Txikiak trafiko-mozketak eragingo ditu bihar goizean - Orio - Karkara.eus\nXI. Kros Txikiak trafiko-mozketak eragingo ditu bihar goizean\nIñigo Gaiton 2022-05-20 16:30\n10:30etik 12:30era izango dira aldaketak zirkulazioan, hondartza aldeko kaleetan.\nBihar, larunbata, Zaragueta Herri Eskolak antolatutako XI. Kros Txikia egingo dute goizean. Hori dela eta, ibilgailuen zirkulazioan aldaketak eta trafiko-mozketa puntualak egingo dituzte Hondartza bidean. Horrez gain, gaurtik aurrera, Abaromendi kaleko eta Hondartza bideko hainbat aparkaleku libre utzi beharko dira.\nBestalde, bihar bertan, Espainiako Sendagileen Federazioak antolatutako txirrindulari-proba egingo dute goizean. Ondorioz, N-634 errepidea hainbat alditan moztuko dute 8:45-10:30 artean, eta Benta bideko bizilagunek errepidea itxita izango dute 10:00etatik 10:45era, helmuga bertan jarriko dutelako.


Historiaurrea ituaren erdian - Gipuzkoako Hitza\nHistoriaurrea ituaren erdian\n2019, uztailak 12 Albisteak, gipuzkoa, Kirola 233\nHistoriaurreko gizakia ez zen ergela, oso abila baizik”, azaldu du Jesus Tapiak, Aranzadi zientzia elkarteko Historiaurreko Saileko arkeologoak. Haiek ezarri zituzten, esaterako, arkuak eta bultzagailuak egiteko oinarriak, eta ohitura horiei eutsi egiten zaie milaka urte igarota ere. Egia da materialak aldatu egin direla, baina, oraindik ere, badira ehizarako armak historiaurreko jakinduria baliatuta egiten dituztenak. “Indarrez botaz gero, baliagarriak dira ehizarako, baina guk ez ditugu erabiltzen horretarako. Tiro trebetasuneko jolasak egiteko erabiltzen ditugu guk, eta kirolaren, eskulanaren eta ezagutzaren bidez historiaurrea jendearengana gerturatzeko”, nabarmendu du Tapiak.\nZegamatik gora joanda, historiaurreko arkuen eta bultzagailuen zaleak San Adriango pasabidean elkartu ziren joan den asteburuan. Han jokatu zen Europako Txapelketako txanda bat. “Ohiko lehiaketa da. Itura jaurti eta puntu gehien lortzen duenak irabazten du. Berezitasun bakarra dauka: historiaurrearekin eta etnografia historiko gisa ezagutzen dugunarekin bateragarriak izan behar dute arkuek eta bultzagailuek”, azaldu du Aranzadiko arkeologoak. “Hau da, ezin dira erabili dendan erositako karbono zuntzezko arkuak, soka sintetikoak, plastikoak… Historiaurreko naturan eskuragarri egon behar dute lehengai guztiek”.\nBesteak beste, zumarraren, lizarraren eta haginaren egurra erabiltzen da tramankuluak egiteko. “Lantzeko errazak baina sendoak diren egurrak behar dira. Urritza, adibidez, ez da egokia: malgua denez, lantzeko samurra da, baina erraz tolesten da, eta gezia ez du indarrez jaurtitzen”. Gezien eta azagaien puntak egiteko, berriz, animalien hezurrak erabiltzen dituzte.\nTapiak argi utzi du helburua ez dela historiaurreko ehiza tekniken azalpen zehatz bat ematea, nahiz eta txapelketa kirol jarduera bat baino gehiago dela onartu. “Arkuarekin eta bultzagailuarekin tiro egiteak duen erakarpen indarrarekin, jendea, pixkanaka-pixkanaka, historiaurreko ohituretan murgiltzea lortu nahi dugu”.\nLehiarako eremua ere ez da ausaz aukeratua. “Badakigu gizakia historiaurretik egon dela San Adriango pasabidean. Azken urteotan aurkikuntza handiak egiten ari gara bertan, eta horiek zabaltzeko ere aprobetxatu nahi dugu aukera”, arrazoitu du Tapiak.\nEremuaren berezitasunengatik “zirkuitu zaila” dela onartu du arkeologoak, “Europako zailenetakoa”. Aizkorri mendiaren magalean dago San Adriango pasabidea, mila metro inguruko altueran, eta erraz sartzen dira lainoak eta haizea. Harri eta zuhaitz artean egoten dira, gainera, ituak, eta perpendikularrean jaurti behar izaten dituzte tiroak, maldan gora edo behera. “Jaurtiketak zailtzen saiatzen gara beti, norberaren trebezia azaleratzeko”. Zortzi eta 26 metro arteko distantziara jaurtitzen dute parte hartzaileek.\nTapiak dioenez, Euskal Herrian badago historiaurreko ehizarako armen inguruko zaletasuna. Aurten, adibidez, hamasei lagunek parte hartu dute txapelketan bultzagailuen modalitatean, eta hemezortzik arkuarenean. “Zegaman laugarrenez antolatu dugu Europako Txapelketako kanporaketa bat, baina Errenterian egin izan dugu urte askoan. Halaber, Agurainen ere [Araba] antolatu izan da beste txapelketa bat”.\nLagun arteko ekintza\nGipuzkoan eta Araba ipar-ekialdean, talde txikitan antolatuta daude diziplina horren zaleak, eta txapelketak baliatzen dituzte elkartu eta informazioa eta materiala trukatzeko. “Nolabaiteko merkataritza sare bat sortzen da txapelketen inguruan. Egurrak, hezurrak, larruak… Beharren arabera trukatzen dira horiek guztiak, eta baita salerosi ere”, azaldu du Tapiak. “Egia da nork bere geziak eta arkua edo bultzagailua egiten dituela normalean, baina ez da brikolaje lehiaketa bat. Ez da beharrezkoa nork bere etxean egindako arma bat ekartzea”. Nahiz eta historiaurreko material berbera behar den, material horiek lantzeko garaian erabil daitezke gaur egungo aurrerapenak; hala nola, zerrak, lixak…\nParte hartzaileek gomendioak ematen dizkiote elkarri, lehia egon arren garrantzitsuena ez baita irabaztea. “Bada kirol jardunaldi bat, baina, kultura eta ezagutza ere zabaldu nahi ditugunez, trukatu egiten ditugu gomendioak, aholkuak, teknikak…”. Historiaurreko zaletasunak elkartzen ditu batzuk, eta Aizkorri mendiak besteak. Hain zuzen ere, Aizkorriko Lagunen Elkarteak antolatutako ekitaldien barruan jokatu zen txapelketa. Askotariko ekintzak antolatu zituzten asteburu osoan: mendi ibilaldiak, tailerrak, jateko eta edateko postuak… “Eskerrak eman behar dizkiegu Aizkorriko Lagunen Elkarteari, Zegamako Udalari, Gipuzkoako Partzuergoari eta Gipuzkoako Foru Aldundiari, erraztasunak eman baitizkigute beste urte batez txapelketa antolatzeko”.\nHistoriaurrean ez bezala, gizakiak jada ez dauka une oro ehizan ibili beharrik, eta jarduera ludiko bilakatu dira garai hartako teknikak. Halere, jendeak gustura jarraitzen du iraganeko erroekin loturak eginez, eta are gehiago San Adrianen gisako ingurune mistiko batean.


Onartezintzat jo dute Patxi Lopezek euskara eta indarkeria lotu izana\nAstelehenean Euskararen Aholku Batzordearen lehenengo bileran Patxi Lopez lehendakariak euskalgintza eta bortizkeria lotu izana gogor salatu zuten atzo bileran bertan izandako hainbat batzordekidek, baita alderdi politiko gehienek ere. Adierazpenok «onartezinak» eta «desegokiak» direla esan zuten, eta euskarari ez diotela mesederik egiten.\n�El Discurso del Rey� y �Valor de Ley� encabezan la lista de favoritos con doce y diez nominaciones a los �scar\n�Boardwalk Empire�-ko mafiatik, �Fran�afrique�-ko testigantzaraino\nAstelehen arratsean hasi zen FIPAren 24. edizioa Biarritzen, irekiera ekitaldi xume batekin. Lehian diren ikus-entzunezko sorkuntza gehienen kalitatea nabarmendu zen han. Lehen aldiz, bost kontinenteetako ekoizpenak izanen dira festibalean. Enegarren aldiz, ordea, Euskal Herrian eginiko lanek ez dute presentziarik ukan festibalean, eta euskarak batere ez.\nEl m�sico vasco Petti, �nico artista invitado a actuar en directo\nLa pianista Judith Jauregi estar� hoy en el Victoria Eugenia\nFeeder cancela su actuaci�n y Junip estar� en Bilbo en febrero\nBertsozale Elkarteak datorren larunbatean egingo du Donostiako Kursaalen urteroko Bertso Eguna. Aurtengoan, kameleoia eta bere itxuraldaketa ezagunak izango dira ardatz nagusiak. Ideia oholtzaratzeko, hamabost bertsolari sartuko dira kameleoiaren azal aldakor berean.\n1936ko gerraren osteko kartzela egunetako marrazkiak ikusgai dira Koldo Mitxelenan


Barredo Donostian garaile – Tropela.eus bloga\nBidaltzailea:Egoitz\t 2009-08-01 2011-02-01 10 iruzkin Barredo Donostian garaile sarreran\nBarredo Quick Step-eko txirrindulari asturiarrak 2009ko Donostiako Klasikoan garaipena lortu du eta esan behar merezimendu osoz izan dela. Kreuziguer eta biak iritsi dira Boulevardeko zuzenera, baina txekiarrak indarrik gabe geratuta, Barredok aise hartu dio aurre azken metroetan garaipena eskuratuz.\nGaurkoan tropel nagusitik zenbait txirrindularik ihes egin dute eta tropeltxo bat osatu dute. Jaizkibelen gora hasi direnean, 50 segundo inguruko aurrerapena zuten tropel nagusiarekiko. Atzean, ihesaldia kontrolpean zutela Caisse D’Epargnekoak ari ziren lanean Valverderen garaipenaren bila.\nJaizkibel igotzen ari zirela, Petrov izan da aurrera jotzen lehena. Tropel nagusian ere mugimenduak hasi dira eta Spilakek aurrera egin du eta aurreko tropeltxoarekin bat egitea lortu du. 14 txirrindulariko tropeltxoan Sorensen aritu da tiraka Petrov harrapatzeko asmotan eta lortu ere lortu du. Aurrealdean denak bat eginda zirela eta atzetik tropel nagusia denborak murrizten ari zirela ikusita, Spilakek aurrera egin du eta bakarrik ekin dio jaitsierari. Euria ari zuen eta susto bat baino gehiago izan ditu Lampreko gazteak eta ondorioz atzekoek harrapatu ahal izan dute.\nLasterketak gora behera asko izan ditu Irun igaro eta Arkale igotzen hasi diren arte. Arkalen Barredo eta Fedrigo jarri dira lasterketa buruan. Atzetik Kreuziger bi hauek harrapatzeko indarrean aritu da eta atzean, tropel nagusian, Caisse D’Epargne distantzia murrizteko ahaleginetan ari zen.\nPasaiara bidean Fedrigo, Kreuziger eta Barredo elkarrekin ziren eta atzean erasoak izan dira. Sanchezek eta Kirchenek aurrera egin dute. Jaitsiera bustiaz baliatuz, Barredok aurrera egin du eta Pasaiarako bideari ekitearekin batera, Sanchez asturiarrarekin bat egiteko gauza izan da. Oraindik gaina igotzeko zirela, Barredo eta Sanchez aurretik ziren eta 9 segundo ingurura Kirchen, Fedrigo eta Kreuziger oker ez banaiz.\nMirakruzeko gaina egitean uste dut (eta hau telebistaz ikusi duzuenak ulertuko duzue) bat egin duela boskoteak eta beranduago, Donostiara sartzen hasi direnean Zurriolaruntz, Kreuzigerrek erasoa jo eta aurrera egin du. Atzetik Barredo iritsi zaio eta tartea ateratzea lortu dute. Azken metroetan biak izan dira elkarrekin, eta aurrez esan bezala, Barredo indar gehiagorekin zen eta garaipena lortu du Kreuzigerren aurretik. Atzean, tropel nagusiak gainontzeko iheslariak harrapatu ditu eta batera iritsi dira.\nGaurkoan ETBn gustatu ez zaidana\nEz zait batere gustatu zenbat publizitate jarri duten eta zein momentutan ETBko adiskideek. Ez zait normala iruditu Jaizkibelgo jaitsieran publizitate mordo bat sartu eta bueltatu direnean Fermin Aramendik “ikusgarria izan da jaitsiera” esatea. Errepikapen txiki batzuekin konpontzen saiatu dira bana ez da berdina.\nLasterketa bukatzeko 13 kilometro inguru falta zirenean ere, beste iragarki sorta bat sartu dute. Pare bat izango balira, beno, ulertuko nuke, baina hainbeste? Haserretu eta TDP jartzea erabaki dut nahiz eta gazteleraz den. Horrelakoak Telecincok Giroa ematen zuen garaietan ikusten genuenean kritikatu egiten genuen. Orain TVEkoak iragarkiak kentzekotan aurrekontuak onartzen ari diren honetan, zer gertatzen da ETBn?\nmsb-ek Tropela.net-en idatzi duen iruzkinarekin ere bat egiten dut; ETBkoak Tourrera bidaliko nituzke txirrindularitza emanaldiak nola eman behar diren ikastera.\nBidaltzailea:Egoitz 2009-08-01 2011-02-01 Hemen argitaratua:Donostia Klasikoa, KlasikoakEtiketak: Barredo, Eitb, Kreuziger\nIgor Anton Urkiolako igoeran garaile


koronabirusa Aloak - Lea-Artibai eta Mutrikuko Hitza : Lea-Artibai eta Mutrikuko Hitza\nMaskararik barik, apirilaren 19tik aurrera\nBarrualdeko maskarak kentzea proposatu du gaur [apirilak 6] Carolina Darias Osasun ministroak Toledon egin den Osasun Sistema Nazionalaren Lurralde arteko Kontseiluan.\n400dik gorako intzidentzia tasa daukaten herriei ekitaldi jendetsurik ez egiteko esan die Jaurlaritzak\nHortik gorako egoeran dauden udalerrietan ekitaldiak «bertan behera utzi» edo «atzeratu» egin beharko dituzte, neurri «prebentiboak» bete ezin badituzte.\nInauteriak eta antzeko ekitaldiak egoerara “egokitzeko” gomendatu du Osasun sailburuakLarrialdi egoera indargabetu, eta neurri murriztatzaileak kentzea erabaki du Labik\nLarrialdi egoera indargabetu, eta neurri murriztatzaileak kentzea erabaki du Labik\nEgungo neurriak domekara arte ezarri zituztenez, datorren astelehenetik aurrera [otsailak 14] sartuko da indarrean Labiren gaurko erabakia.\nDatorren astetik aurrera ez da nahitaezkoa izango kanpoaldean maskara erabiltzea\nEspainiako Gobernuko Ministroen Kontseiluak martitzenean [otsailak 8] onartuko du aire zabalean maskara erabiltzeko derrigortasuna bertan behera lagako duen dekretua; abenduaren 22an ezarri zuten agindua.\nZiurtagiriaren luzapena bertan behera utzi dute epaileek\nEAEko Auzitegi Nagusiak ez du ontzat jo ziurtagiria otsailaren 13ra arte indarrean egotea, ez eta eremu gehiagotara zabaltzea ere. Epaileek esan dute Jaurlaritzak ez duela nahikoa ondo azaldu zertan den ziurtagiria eraginkorra «kutsatzeak murrizteko».\nNeurri murriztaileak otsailaren 13ra arte luzatzea erabaki du Labik\nNeurrien luzapena jasotzen duen dekretua gaur arratsaldean [urtarrilak 28] argitaratuko dute, eta zapatutik [urtarrilak 29] aurrera egongo da indarrean. COVID pasaportearen erabilera ere otsailaren 13ra arte luzatzeko baimena eskatu diete epaileei. Azken horiek martitzenean [otsailak 1] aztertuko dute eskaera.\nInauteriak eta antzeko ekitaldiak egoerara "egokitzeko" gomendatu du Osasun sailburuak\nPandemiaren bilakaerak "beheranzko joeran" jarraitzen duela ere adierazi du Osasun sailburuak.\nEAEko Fiskaltzak ez du egokitzat jo ziurtagiria eremu gehiagotara zabaltzea\nArgudiatu du Eusko Jaurlaritzak ez duela aurkeztu establezimendu gehiagotara zabaltzeko beharra justifikatzen duen daturik. Orain arte erabili den moduan erabiltzen jarraitzearen alde agertu da.\nLekeition zapatuetan egingo dituzte COVID pasaportearen kontrako elkarretaratzeak\nLABIk indarrean dauden neurriei eutsi ala ez erabakiko du asteon\nBarikua baino lehen batzartzea aurreikusten dute. Ez dute zehaztu hilaren 31tik aurrera COVID ziurtagiria eskatzen jarraitzeko asmorik duten edo ez.\nZahar etxeetako neurri batzuk arindu dituzte\nPositibo ematen duten egoiliarren bakartze aldia zazpi egunera murriztu dute, eta txertatutako kontaktu estuak eguneko zentroetara joan ahalko dira. Neurri berriak gaur [urtarrilak 20] sartu dira indarrean.\nCOVID-19aren krisiari buruzko "beste ikuspuntu bat" emango dute Markina-Xemeinen\nJon Ander Etxebarria biologoak hitzaldia eskainiko du domekan [urtarrilak 16], 18:00etan, Markina-Xemeingo Plazabarripean.


Ertzaintzak laguntza eskatu du Barrikan aurkitutako gorpua identifikatzeko\n2021eko urtarrilean giza hezurrak aurkitu zituzten, baina ezin izan dituzte identifikatu. Horregatik, haiekin batera aurkitutako arropen argazkiak publiko egin dira, inork ezagutuko balitu ere.\nBarrikako gorpuan aurkitutako kamiseta. Argazkia: Ertzaintza\nGiza gorpuzkiak agertu dira Barrikan, mendi aldean\nBarrikan agertutako giza gorpuzkiek bi tiro dituzte\nErtzaintzak herritarren laguntza eskatu du 2021eko urtarrilaren 22an Barrikan aurkitutako gorpua identifikatzeko. Muriola urbanizazioaren ondoan aurkitu zituzten giza gorpuzkiak egun hartan, baina identifikatzea lortzen ez dutela eta, hainbat datu fisiko eta aurkitutako arroparen argazkiak argitaratu dituzte orain, norbaitek bere nortasunari buruzko aztarnarik eman ote dezakeen jakiteko.\nErtzaintzako Ikerketa Kriminalaren Atalak jakitera eman duenez, Barrikan aurkitutako gorpua 30 urtetik 40 urtera bitarteko eta 1,70 metroko altuerako gizonezko batena da, eta 10 urte baino gehiago zeramatzaten bertan. Femur batean nabari den kurbadurak herrentasuna adieraz dezake. Ikertzaileek desagertutako pertsonen fitxekin alderatu dituzte datu horiek, baina ez dute inolako emaitzarik lortu.\nGorpuaren ondoan honako jantziak aurkitu zituzten: kamiseta txuria, urdin eta granate koloreko marrazki batzuk dituen artilezko jertse lodia, Osakidetzako jantzi polar urdin iluna, Ami markako larruzko jaka (M neurrikoa) eta Dr. Martens markako bota beltzak.\nHezurren ondoan aurkitutako arropa M neurrikoa da, Osakidetzaren logotipoa daraman kirol-jantzia/jaka izan ezik, G neurrikoa baita.\n1. AURKITUTAKO LARRUZKO JAKAREN ARGAZKIA: AMI markako larruzko jaka, M neurrikoa. LONDON PIEL SLk merkaturatua. 1990etik aurrera egina da. Jakaren beix koloreko etiketa, batez ere, marroi koloreko larruzko jaketan erabiltzen zen (baina beltza ere izan daiteke).\n2. AURKITUTAKO BOTAREN ARGAZKIA: DR MARTENS markako bota beltzak, 40-41 neurrikoak. Modelo hau 1970 eta 2001 artean egin eta merkaturatu zen.\n3. AURKITUTAKO KAMISETAREN ETA JERTSEAREN ARGAZKIAK: Whisky DOBLE-V markako propagandako kamiseta. 1982an banatu zen, munduko futbol-txapelketan. Greka urdinak, gorriak eta grisak dituen jertsea.\n4. AURKITUTAKO JAKAREN ARGAZKIAK: FIERROSPORT markako jaka/kirol-jantzia, polar erakoa, Osakidetzaren logotipoa du eta G neurrikoa da.\nErtzaintzak adierazi duenez, desagertutako pertsonen arrasto ugari jarraitu dituzte, baina orain arte ezin izan da gorpua identifikatzea lortu. Horren aurrean, Ertzaintzak gorpuaren ezaugarriei buruzko informazioa eta zeramatzan jantzien argazkiak hedabideetara zabaltzea erabaki du.\nNorbaitek informazioa izanez gero, Ertzaintzarekin harremanetan jartzeko eskatu dute.


Bostoneko Fenway auzoko Sei Eskolako Irakasle Laguntzaileei buruz ikasi\nUnibertsitateko txiki bat baina unibertsitate handiago baten baliabideak nahi dutenentzat, unibertsitateko partzuergoek bi ikastetxe motak onura ditzakete. Fenway-ko institutuak Bostoneko Fenway auzoan sei ikastetxetako talde bat da, parte hartzen duten ikastetxeetako ikasleen akademia eta gizarte aukera areagotzeko. Partzuergoak ikastetxeek kostuak edukitzen laguntzen diote baliabideak partekatuz. Ikasleen pertzepzio batzuk honakoak dira: matrikula errazak matrikula egin, bazkideen elkargunea, antzerki produkzioa eta sei unibertsitateko alderdiak eta gertakari sozialak.\nPartzuergoko kideek hainbat misio dituzte, besteak beste, emakumezkoen unibertsitatea, institutu teknologikoa, arte-eskola bat eta farmazia-eskola bat. Guztiak txikiak, lau urteko ikastetxeak dira, eta elkarrekin 12.000 gradu baino gehiagori eta 6.500 ikasle inguru daude. Beheko eskola bakoitzari buruz ikasi.\nMatrikula: 2.201 (1.986 gradu)\nEskola mota: arte liberalen unibertsitate katolikoa\nAipamenak: 13 eta 1 ikasle / fakultateko ratioa ; batez besteko klasearen tamaina 20; 50 programa akademiko baino gehiago; komunitatearen zerbitzu sendoa eta dibulgazio ekimenak; Ikasleen% 90ek praktiketako batean parte hartzen du; campuseko bizitza aktiboa 100 klub eta jarduera baino gehiagorekin\nInformazio eta informazio gehiagorako datuak eskuratzeko, bisitatu Emmanuel College profila\nMatrikula: 1.990 (1.879 gradu)\nEskola mota: arte eskola publikoa\nAipamenak: Estatu Batuetan publikoki finantzatutako arte eskola gutxietako bat; 9 eta 1 ikasle / fakultateko ratioa; moda diseinu eta arte irakasleen hezkuntza programak; Arte Ederren Museoaren ondoan; Emerson College-ren bidez eskainitako atletic programak\nInformazio gehiagorako eta onartutako datuetarako, bisitatu MassArt profila\nMassachusetts Farmazia eta Osasun Zientzien Ikastegia\nMatrikula: 7.074 (3.947 gradu)\nEskola mota: ikastetxe pribatua, osasun arretaz\nDistinzioak: Worcester, MA eta Manchester-en, NH-ko campus gehigarriak; Longwoodko Medikuntza eta Akademia Arloarekin loturiko eskola; 30 graduko eta 21 graduko programak; Gehiengo ezagunak honakoak dira: farmazia, erizaintza, higiene dentala eta pre-med; 16 eta 1 ikasle / irakasle ratioa\nInformazio eta informazio gehiagorako datuak eskuratzeko, bisitatu MCPHS profila\nBizitegi-campusa Simmons College-n. Argazki kreditua: Marisa Benjamin\nMatrikula: 5.662 (1.743 gradu)\nEskola mota: emakumeen arte liberalen unibertsitatea\nAipamenak: goiko emakumezkoen eskoletako bat ; NCAA Division III athletic programak; 7 eta 1 ikasle / fakultateko ratioa; Erizaintzako programa indartsua graduko mailan; bikaina lizentziatua liburutegia zientzia programa; lineako lizentziatuen programak nabarmen handitu dira azken urteotan\nCampusaren arakatzea: Simmons College Photo Tour\nInformazio eta informazio gehiago lortzeko, bisitatu Simmons College profila\nMatrikula: 4.576 (4.324 gradu)\nEskola mota: diseinu teknikoa eta ingeniaritza gutuna\nAipamenak: 15 eta 1 ikasle / fakultateko ratioa; Batez besteko klasearen tamaina, 15 urtetik beherakoentzat; Kooperazio programa handia, beraz, ikasleek lanbide profesionala eta ordaindutako lana eskuratu dezakete; Arkitekturako programak, ingeniaritza mekanikoa eta eraikuntza kudeaketan; NCAA Division III athletic programa; Dorchester eta Fall River campusetan\nInformazio gehiago eta onarpen datuak lortzeko, bisitatu Wentworth profila\nMatrikula: 1.169 (811 gradu)\nEskola mota: ikastetxe pribatu txikia\nAipamenak: haur eta familien bizitza hobetzeko arreta handia. 10 ikasle / fakultateko ratioa 1; Giza garapeneko eta oinarrizko hezkuntzako programak; NCAA Division III athletic programa; kontsortzioko institutu txikiena\nInformazio gehiago eta onartutako datuak lortzeko, bisitatu Wheelock profila\nBoston Area fakultate gehiago\nFenwayko Partzuergoko Esku-hartzeak beste onura bat du: herrialdeko unibertsitateko hiri onenetako batean kokatuta dago. Boston unibertsitateko ikaslea izateko leku bikaina da eta ehunka mila ikasle inguru izango dituzu ehunka zentro barruan. Beste eremuetako institutu eta unibertsitateko beste batzuk honakoak dira:\nBabson College (enpresa)\nOlin College (ingeniaritza)\nIkusi Bostoneko ikastetxe guztiei\nCollege Orientation Tour haratago\nNabucodonosor (aka Nabucco) Sinopsia\nIrakasle guztiek jarraitu eta bizi behar duten arauak sinpleak\nJockey Silks koloreztatzen orria\nAlexander Gardner, Gerra Zibilaren argazkilaria\nBigarren Seminole Gerra: 1835-1842\nBi zatiaren tarifa honi buruz\nUnibertsitateko bekak urriko epemugekin\n"Rice"; "Janari"; "Bazkaria" txineraz\n2000 WWF PPV emaitzak\nNire Q Liburua\nIstripu bat da Accidentally Golf Ball eraso Tee off?\nJohnson & Wales Unibertsitatea Providence Onarpen\nZure alemana praktikatu: Wann, Wenn, Als\nKultur eskualdaketaren berrikuspena\nHitlerren Gazteria eta Alemaniako Haurren Dohaintza\nEstatu Batuetako korporazioak


Ohiko galderak Identifikazio zenbakia: 900003517\n(Gainera, baliteke batzuk salbuetsita egotea….)\nIrabazteko asmorik gabeko fundazioak, elkarteak eta sozietatea ez bestelako erakundeak.\nAkzioen jaulkipen primekin (S.A.) edo partaidetzak bereganatuta (S.M.) sortzen diren erreserben kargura egiten diren kapital gehikuntzak.\nSozietatearen kapitala eurotara pasatzean egiten diren “biribiltzeen” ondorioz gertatzen diren kapital gehikuntzen edo murrizketen eskriturak (46/1998 Legea).\nSozietateen egoitzen aldaketak; salbuespena: Europar Batasunetik kanpoko erakundeek edo Batasunekoak izanik antzeko zerga baten karpean ez dauden erakundeek sozietate egoitza edo benetako zuzendaritza egoitza aldatzea.\nMerkataritzako ordezkaritza kontratuak.\nSozietatearen izenaren aldaketa (soilik).\nSozietatearen forma aldatzea (soilik).\nSozietatearen xedea aldatzea.\nMailegu-kontratu pribatuak bazkide eta administratzaileekin (mailegu-emailea sozietatea dela).


Irekia Eusko Jaurlaritza - Gobierno Vasco :: Euskotrenek datorren astelehenetik, ekainaren 20tik, aurrera Ermua – Donostia (ap-8), zumaia – Donostia (ap-8) eta Eibar – Arrate lineen autobus zerbitzuak aldatuko ditu\n<img src="https://www.irekia.euskadi.eus/uploads/cover_photos/33487/original/autobuses_Euskotren.jpg" style="max-width:100%" alt="" />\nDatorren astelehenetik, ekainaren 20tik, aurrera Eusko Jaurlaritzako Ingurumen eta Lurralde Politika Sailaren esku dagoen Euskotren Sozietate Publikoak, udako sasoia datorrenez Ermua – Donostia (AP-8tik), Zumaia – Donostia (AP-8tik) eta Eibar – Arrate lineatako autobusen zerbitzuak egokituko ditu.\nAlde batetik, DB02 Ermua – Donostia (AP-8) eta UK10 Zumaia – Donostia (AP-8) lineatako eskola egunetako zerbitzu gehigarriak ez dira burutuko. DB02 linean Eibartik Donostiarako (zuzenean) 7:10eko zerbitzu gehigarriak kendu egingo dira, Eibartik Donostiara (EHUtik) ordu berekoa, eta baita 14:20koa Donostiatik Eibarrera. UK10 linean Donostiatik Zumaiarako irteerarekin ondorengo orduko zerbitzu gehigarriak kendu egingo dira 13:00, 14:00, 15:00 eta 18:00etan.\nEibar – Arrate linean, astelehenetik, ekainaren 20tik aurrera ohiko zerbitzuari astelehenetik ostiralera bi zirkulazio gehituko dira ondorengo irteera orduekin:\nEibar – Arrate: 15:00etan.\nArrate – Eibar: 15:30ean.\nZirkulazio horiek egun dauden larunbat lanegunetakoei eta igande eta jaiegunetakoei gehitzen zaie. Larunbat lanegunetan, ohiko zirkulazio biek Eibartik 14:00etan irtengo dira eta Arratetik 14:30ean. Igandeetan eta jaiegunetan, Eibartik irteerak ondorengo orduetan egingo dira 9:00, 10:00, 11:00, 13:00 eta 18:00etan. Kontrako noranzkoan, Arratetik, autobusak ondorengo orduetan irtengo dira 9:30, 10:30, 11:30, 13:30 eta 18:30ean. Informazio gehiago behar duten erabiltzaileek 902 543 210 telefono zenbakia, www.euskotren.eus webgunea eta @euskotrenEJGV twitter gunea erabili ditzakete.\nEuskotrenek datorren astelehenetik aurrera Ermua – Donostia autobus zerbitzuaren irteera ordua aldatuko du


Gabonetarako II. sorkuntza lehiaketak jarri ditu martxan Idiazabalgo Udalak - Berriak - idiazabal\nAlde batetik, haurrei begirako lehiaketak egongo dira. Postalak, idazlanak, eskulanak edo bideoak aurkez ditzakete adinaren arabera. Lanak liburutegian aurkeztu beharko dira abenduaren 23a baino lehen.\nLehiaketan izena emateko, parte hartzailearen izen-abizenak eta balkoi edo leihoa identifikatzeko helbidea erraztu behar dira Udaletxera bertaratuta edo 696 690 887 zenbakira deitu edo whatsapp-a bidali.\nBi lehiaketetan parte hartzeko azken eguna Abenduaren 23a izango da. Informazio gehiagorako Postal, gutun eta bideo lehiaketaren oinarriak eta balkoiak atontzeko lehiaketaren oinarriak kontsulta daitezke.


Herri Ondarea :: Sagastiak-sagardoa 2\nGaia aukeratuNekazaritzaNekazaritzaElikaduraEdatekoakKontakizunaBertsolaritzaGaixotasunak eta sendagaiakFamiliaAndra-gizonen arteko hartu-emonakAbeltzaintzaEtxeko abereakLanerako abereakArtisautza eta ogibideakPerratzaileaErrementariaErroteaErrementariaren lanaJantziakUmeenakIndustriaLantegiakIndustriaGarraioaIndustriaLantegiakIndustriaGarraioaHerriaEraikinakZerbitzuakUme jolasakHerri literaturaEtxeaEtxeko altzariak eta tresnakBabeserako errituakEtxeaEtxeko altzariak eta tresnakBabeserako errituakMusikeaBandeaMusikeaNaturaDenporea neurtzekoakGizakiaNaturaDenporea neurtzekoakGizakiaEretxiakBizitzako aldaketa ohikuneakEzkongaiak eta ezkontzeaArtzaintzaArtzainaArrantzaItsasontziaKontserbakArrainakArrantzaleaArrantzaItsasontziaKontserbakArrainakArrantzaleaPolitikeaPolitikeaAisialdiaDantzaldia, jolasaToponimiaAuzoakBideakEraikinakIturriakIbaiakToponimiaAuzoakBideakEraikinakIturriakIbaiakEuskaldunak erbestean\nSagarrak batu eta zakuetan ipinten ebezan apur baten. Lehenengo Sagarmiñako dolarara eta gero Antzoagakora, Antxuakora, osorik eroaten ziran zakuetan, eta bertan apurtzen ziran dolarara botateko. Sagarrak apurtzeko aparaturen bat egoan.\nGero barriketan irakiten egoten zan. Irakiten egoala batsa botaten eban, txarrikeria moduko bat, eta barrika beteta euki behar izaten zan.\nIrakiteari ixten eutsanean, barriketan edo botiletan sartzen zan. Urte ona eta eguzkitsua zanean, alanbreakin lotu behar izaten eben puntea; izan be, eukan karbonikuak edo suak atera egiten eban kortxoa. Txanpanari moduan alanbreagaz puntak banan-banan lotzen ibilten ziran.


AMAÑA HERRI IKASTETXEA: SAN ANDRES EGUNA\n2016 urteko San Andres eguna ospatzeko ikastetxeko kiroldegian azoka antolatu genuen ikasleek ekarritako produktuekin. Beti bezala, azoka-festara familiak ere gonbidatu genituen, eta puntual puntual hasi genuen jai eguna gure eskolako bertsoa abestuz:\nKAIXO, ONGI ETORRI\nBAITA AMAÑA ESKOLAKO\nHERRI DESBERDIN ASKO\nOHITURA, JANARI TA ARROPA UGARI.\nBAINA ESKOLAK GAITU,\nELKARTZEN DENORI. (BIS)\nOndoren lehen hezkuntzako ikasleek beraiek prestatutako bertsoak abestu zituzten. Bertsoen ostean euskal dantzen erakustaldi bat eskaini genuen, haur hezkuntza eta lehen hezkuntzako iaksle guztien paratidetzarekin: COURINTA, ZAZPI JAUZI, ALUNELUL eta TXULALAI. Azken bi dantzak errepikatu egin genituen familiak dantza egitera gonbidatuz. Ekintza arrakastatsua izan zen eta giro ezin hobea sortu zen ikasle, irakasle eta familien artean. Festa amaitzeko txorizo eta gazta pintxoak banatu genituen.\nARGAZKIEKIN EGINDAKO BIDEOA\nBERTSOA ETA DANTZAK\n1. MAILA-KO BERTSOAK\n2. MAILA-KO BERTSOAK\n3. MAILA-KO BERTSOAK\n4. MAILA-KO BERTSOAK\n5. MAILA-KO BERTSOAK\n6. MAILA-KO BERTSOAK


Euskal Ligako emakumeen taldeak hasiera bikaina eman dio denboraldiari . diariovasco.com\nEuskal Ligako emakumeen taldeak hasiera bikaina eman dio denboraldiari\nHamaikako honek irabazi zion Hernaniri pasa den asteazkenean.\nBost partida jokatu eta bostak irabazi ditu Oiartzun Kirol Elkarteko Euskal Ligako taldeak. Hortaz, lider da Oiartzungo emakumeen taldea, hamabost puntu batuta. «Azken partida pasa den asteazkenean jokatu genuen Hernaniren aurka Zubipen eta 1-4 irabazi genuen, haien etxean», diote pozik jokalari gazteek. Amaia, June eta Ainhoa (2) izan ziren taldeko golegileak.\nIrailaren 18an eman zioten hasiera aurtengo denboraldiari eta lehen partida erraz nagusitu ziren 3-1 irabazita Zarautz taldeari, Karla Lekuona zelaian. Bigarren partida jokatzera Bizkaia aldera joan ziren jokalari oiartzuarrak eta 0-3 nagusitu ziren han Leioako Emakumeen aurka. Urriaren 2an jokatu zuten hirugarren neurketa, Beasainen aurka eta 3-2 hartu zuten mendean Goierriko taldea, etxean. Laugarren jardunaldian Erandiora joan ziren eta Betiko Neskak taldearen aurka 1-3 irabazi zuten, Nagore, 'Lolo' eta Ainhoaren golei esker.\nSeigarren neurketa etzi, hilak 15, jokatuko dute Oiartzungo gazteek Ugaldetxon Barakaldoren aurka, arratsaldeko 17:30ean hasita. Merezi du bertara joan eta haien jokoarekin gozatzea.\n'Kirolez Blai!' martxan da\nJose Migel Lopez eta Mirari Martiarena esatariek dagoeneko martxan jarri dute «Kirolaz Blai!» irratsaioaren 8. denboraldia. Astelehenero, asteburuko kirol emaitzen errepasoa egiten dute, kronikak, iritziak, erreportajeak tartekatuz. "Goizeko 11:00etan hasten gara 'Arguyua' saioan, Oiartzun irratian", adierazi du Lopezek. "Errepikapenak, berriz, 13:15ean eta 20:30ean izaten dira", argitu du.\nBestalde, ostiralero kirol kartelera eta asteburuko kirol informazioa ematen dute, albistegietan.\nEkain Etxeberria pilotaria nagusi Lizarrako txapelketan\nEmakumeen Taldeak helduentzako tailerrak antolatu ditu


Itsulapikoa | LOA LOA, LAGUNA ------------------------------------------Nanas sexuales para adultos\nLOA LOA, LAGUNA ------------------------------------------Nanas sexuales para adultos\nEkimen artistiko eszeniko bat da hau, non euskal lo kanta herrikoiak berreskuratu, eta horien bitartez sexu-energia landuko den. Disko baten grabaketa, bideoen sorkuntza eta zuzeneko ekitaldi bat izango ditu.\nLo kantak umetan entzuten ditugun abesti mota jakin batzuk dira, amaren bularrarekin eta magalarekin lotuak, babes eta segurtasun sentsazioa iradokitzen digutenak. Gehienetan nagusi egiten garen heinean entzuteari uzten diogu, eta bularra segurtasun espazio bat izan baino, sexu-espazio bilakatzen da; eta eremu tabu, gatazkatsu eta izkutatu beharreko bihurtzen da.\nHausnarketa hau egin ondoren honako hau pentsatu nuen "Zergatik ez dut energia hau ikertzen hain lotua dagoen musika honen bitartez?"\nAlde batetik, disko baten grabaketa egongo da, non lo kantak bilduta egongo diren. Azkueren Cancionero popular vasco bildumatik aukeraketa bat egin, eta abestien bertsioak egingo ditut. Kanta hauek CD batean egongo dira eskuragarri, baita online formatuan ere.\nBestetik, sexu-energia, biziarena eta sorkuntzarena lantzen duten bideoak abesti bakoitzari lotuak egongo dira eta abesti bakoitzari lotuak egongo diren irudiak egingo ditut. Crowdfunding-ean parte hartzen duten pertsonentzat eskuragarri egongo dira performance, poesia bisual eta irudi jolas hauek.\nEta bukatzeko, aurreko guztia biltzen duen ekitaldi eszeniko bat egongo da: zuzeneko kantaldia, irudien proiekzioak eta muntaketa oso bat egin nahi ditut.\n"Loa loa , laguna" proiektuari ekarpena eginez gero, aurretik azaldutako guztia gauzatzeko gastuetan lagunduko duzu (diskoaren grabaketa, bideoen edizio lana, materialak, produkzioa...).\nLo kantak hain dira samurrak, hain dira maitasunetik abestutako kantak, non beharrezkoa iruditzen zaidan egunerokotasunera ekartzea. Dena okerrera doala dirudien garai hauetan (bidegabekeriak agresibitatea, desorekak, biolentzia edonon sortzen den sasoi honetan) beharrezkoa dugu amaren magalera bueltatu, titiak ukitu, ahoratu eta lasaitzea; sakon arnastu eta maitasunaren bibrazio hedatzaileak gure gorputzaren parte guztiak garbitzen eta betetzen uztea; bizi eta sexu energia sortzailea askatzea, eta horren bitartez, ongizatea eta norberaren erreferentzia eta ahalduntzea eskuratzea, gauzak ongizate eta maitasunezko toki batetik egiteko; gorputz mota guztiak aniztasunetik ikustaraztea. Izan ginenaren, garenaren eta izango garenarengandik hurbilago egotea, aitortza bat egitea: datorrena zaintzeko, izandakoa ahaztu gabe eta espazioak zabalduz izango garena osasuntsuagoa eta libreagoa izateko.\nDesira guzti hauen fruitua da proiektu hau, baita elikatu, segurtasuna eman eta lasaitu gaituzten bularrei omenaldia ere.\nloaloalaguna proiektuaren instagrama\n@maiderlasasantamaria instagram pertsonala\nNOR DAGO HONEN ATZEAN\nMaider Lasa Santamaría dut izena. Musika eta antzerki mundutik nator. Txikitatik abesbatza batean abestu dut, eta musika-kontserbatorioan biolinarekin hasi eta kantua egiten bukatu nuen. Gerora, sentitzen nuen hutsunea bete nahian, antzerkiarekin hasi nintzen. Gasteizen hasi, gerora Bartzelonara joan, eta NY-en ere egin dut formakuntzaren bat. Zurrunegiak egiten zitzaizkidan diziplinak pixka bat sakonago eta beste era batean ikertzen hasi nintzen, gorputzean oinarrituz: gorputzarekin gehiago konektatuz, gorputzari arreta jarriz eta, finean, neure gorputza aurkituz.\nEzagutu ditudan formazio esperientziekin guztiz bat ez egite horrek asko mugitzera eta asko frogatzera eraman nau. Antzerkiak, aktoretzak eta abeslaritza lirikoak niretzat ez zuen zentzurik gorputza eta emozioetatik banantuz gero. Horregatik dena nahasten hasi nintzen mugimenduan abestuz, dantzatuz eta antzeztuz, eta ikuspegi holistiko eta terapeutiko batera zabalduz.\nEsan nezake artista sortzaile bihurtu naizela; edo agian, aspalditik datorkidan izaera da, beti izan baitut ideia pila bat burutik errealitatera pasatzeko desira eta indarra, gizarteari ekarpen eta zerbitzu bat eskaintzeko beharrari nire sorkuntza eta ni neu naizena eskaintzearen bitartez.\nNONDIK DATOR? Lo kantak umetan entzuten ditugun abesti mota jakin batzuk dira, amaren bularrarekin eta magalarekin lotuak, babes eta segurtasun sentsazioa iradokitzen digutenak. Gehienetan nagusi e...\nDISKOA + KOADERNOA\n(bertan izango duzu kantak online entzun eta deskargatu ahal izateko QRa eta baita gainean eraman eta idatzi ahal izateko orriak)\nDISKOA + KOADERNOA + KAMISETA\n(irudian azaltzen denaren antzekoa, proiekturen ikonografia izango denarekin: mota, kolore eta forma ezberdinetako titiak)\nDISKOA + KOADERNOA + KAMISETA + BIDEOAK\n(esteka bat non ikus-entzunezko material guztia eskuragarri izango duzun)\n"Loa loa, laguna" ordubeteko kontzertua zure etxean, tabernan, aretoan, antzokian, gizarte etxean... egiteko aukera.


Auditoria energetikoa eta energia aurrezpenerako planak – Ekitermik\nEKITERMIK-en badakigu energia kontsumoan hobekuntzarako marginak daudela instalakuntzetan. Horregatik auditoria energetikoak eta efizientzia energetikorako planak burutzen ditugu instalakuntzen egoera energetikoa ezagutzeko. Aurrezpenak lortzeko neurriak proposatzen ditugu, eta horrez gain energia berriztagarrien inplantazioaren inguruan ere aholkatzen dugu.\nAuditoriak ondorengo alorretan egiten ditugu:\nEraikinetako auditoria energetikoak\nFakturazioa aztertzen dugu, eraikinaren alde pasiboa, argiteria, klimatizazioa, Etxeko Ur Beroa, bero eta hotz sorkuntza…\nArgiteria publikoaren auditoria energetikoa\nLuminarien inbentario zorrotza burutzen dugu baita argiztapen motena ere. Dialux izeneko sofwarearen bidez simulazioak burutzen ditugu eta bideragarritasun planak egiten ditugu luminarien ordezkapena egiteko.\nEnergia aurrezpen planak\nEfizientzia energetikoa hobetzeko aktuazio planak burutzen ditugu denbora jakin batean bete beharreko helburuak ezarriz. Auditoria eraikin edo instalakuntza baten profil energetikoa aztertu, kontrolatu eta hobetzeko prozedura gisa ulertzen dugu. Auditoriaren sakontasuna bezeroaren beharretara egokitzen dugu.\nGure auditorian hurrengo faseak garatzen ditugu:\nEnergia aurrezpen neurriak\nEnergia kudeaketa definitu


Donostia Robotics&Videogames Meeting\nDonostia Robotics & Videogames Meeting 2019 bertan dugu. Ekaniaren 7an ospatuko dugun ekitaldi horretan gaztetxoek haien gurasoekin batera teknologiaz gozatu ahal izango dute gure DOAKO tailerretan. Easo Politeknikoan gertatuko da guztia, eta bertan robotika, bideojokoak eta teknologia berrien ikuspegi berri bat jaso ahal izango dute hurbiltzen diren guztiek. Ekitaldi hau babesten Spri, Easo Politeknikoa eta Heziplus daude.\nGazteenek, gurasoekin batera, puntako teknologiak erabili ahal izango dituzte robotika tailerra, droneen erabilera ikastaroak, Lego, 3D inprimagailuak, Minecraft edo Unity Errealitate Birtuala.\nHezkuntza-teknologikoko berrikuntzak ere aurkeztuko ditugu Donostia Robotics & Videogames Meeting jardunaldian, eta bertan 2019ko Udalekuak protagonista izango dira. Izan ere, Camp Tecnologicok tailerrak eta kanpalekuak eskaintzen baititu teknologia ardatz hartuta. Udaleku itxiak Bilbao-Sopelanan Surfarekin eta LESen ingelera eta abentura kirolekin alde batetik eta hiri udalekuak bestetik. Ekainetik irailera, 4 urtetik 17ra arteko neska eta mutilek aukera zabala dute eskura.\nTailerrak, ordutegiak eta izen-ematea\nEkitaldia erabat DOAN da. Adin ezberdinetarako tailerrek egongo dira (bakoitza 40 minutukoa), eta gainera “Show Zone” bat izango da adin guztietarako. Bertan 40 minututan berrikuntza teknologiko guztiak ezagutu ahal izango dituzte.\nBaita ere Camp tecnologicok eskaintzen dituen zerbitzu ezberdinak ezagutu ahal izango dituzu, batez ere eskaintzen ditugun udaleku itxiena eta bertako hiri udalekuena.\n4 eta 17 urte arteko neska eta mutilek parte ahal izango dute. Gainera, Girls & Tech zirkuitoa ere eskura izango da, teknologia munduan emakumeen presentzia areagotzeko helburuaz. Parte hartu ahal izateko izena eman behar da, inskripzio papera bete eta adinaren arabera aukeratutako zirkuitua adieraziz.\nTxikienak jokoen bitartez ikusiko dituzte logika sekuentzialaren kontzeptuak. Erle robotari (Beebot) eta arratoi robotari (Mouse) eta magcoding robotari tapete baten gainean nolako mugimenduak egin behar dituzten adieraziko dizkie, labirintoaren irteera bilatuz, eta argi eta soinuak aktibatuz. Horrez gain Dash&Dot errobota ere ikusiko dute.\nTech Junior tailerra\nMabot: modulu sistema hau erabiliz robot dibertigarriak eraiki eta programatuko dituzte.\nMabot sistema robotiko izugarri bat da zeinekin umeek moduluen bitartez robot ezberdinak eratu ahalko dituzten. Bere tableterako programazio sistemaren bitartez motorrak eta sentsoreak kontrolatuko dituzte robotaren mugimendua ahalbidetuz\n8 o +urte\nCozmo robotaren programazioa, balio anitzak dituen robot honek joko ugari emango digu, parte hartzaileak ikusiko dute, nola cozmok, integraturik daukan kameraren bitartez, jokoa osatzen duten kuboak non dauden jakin dezakeen. Kuboak hartu eta multzokatzen ditu eta berarekin dauden pertsonak ezagutzen ditu. Nahiz eta tailerra neskak teknologiaren mundura hurbiltzera zentratuta egon, mutilak ere apuntatu daitezke eta cozmo ezagutu.\nmBot: parte hartzaileak mBot bat diseinatu, eraiki eta zeregin eta instrukzio ezberdinak burutu ahal izateko programatu beharko dute. Taldean lan eginez, motoreen eta sentsoreen konfigurazioa eta maneiua ikasiko dute eta programazioaren sekretuak ikasiko dituzte ondoren beraien sormen propioak aplikatu ahal izateko.\nEtorkizuneko fabrika: Dobot Magician beso robotikoarekin etorkizuneko fabrikak eta industria 4.0 osotzen duten elementuak ditugu. Bere osagarriei esker, piezak mugitu ditzake, bere errailetik desplazatu, daukan kamerarekin piezak ezagutu, 3Dan inprimatu edo laserrarekin grabaketak burutu. Benetako errobot industrialen funtzionamendua ezagutzeko aukera ezin hobea.\nMoway robota, argia jarraitzen duten robotak.\nJansen robota. Mugitzen den eskultura bat eta programatu daitekeena\nHTC viverekin errealitate birtuala, espazioan 3 dimentsiotan margotu\n3D inpresioa, funtzionamendua\nDrone simulagailuak, zirkuitua osotu\ntxikienentzako Lego eraikuntza espazioa\nOrdu eta erdiko 3 denbora tarte ditugu parte hartzeko.\nArratsaldean: 16:00-17:20 / 17:30 – 18:50 /19:00-20:20. Ordutegi tarte horietan adinaren arabera aukeratutako tailerrean parte hartuko duzu eta gainera show zonera joango zara teknologia ezberdinekin esperimentatzera, dibertitzera eta ikastera.\nTailerrak plaza mugatuak dituzte\nZerbitzurik onena eskaini ahal izateko eta plaza kopuru mugatua dela eta, parte hartzaile bakoitza SOILIK TAILER TEKNOLOGIKO BATETARA APUNTATU DAITEKE.\n16:00-17:20 17:30-18:50 19:00-20:20\nTaller Kids & Tech Taller Kids & Tech Taller Kids & Tech\nTaller Junior Taller Junior Taller Junior\nTaller Girls & Tech Taller Girls & Tech Taller Girls & Tech\nTaller Genius Taller Genius Taller Genius\nTaller Explorer Taller Explorer Taller Explorer\nOharra: GORRIZ agertzen direnak beteta dauden tailerrak dira.\nInformazioa daukan PDF hemen jaitsi dezakezu.\nApuntatu zaitez eta disfrutatu Bilbao Bizkaia Robotics & videogames meeting ekitaldiaz eta gure doako aktibitate teknologikoez. Bertan itxaroten zaitugu!\nBi txiki dauzkat. Batek sei egingo ditu laister eta besteak lau urrian biak joan daitezke?\n6 urtekoarentzat kid tailerra daukazu, 4 urtekoa oraindik gazteegia da tailerra burutzeko, baina bertara joan daikete zuekin batera eta show gunean egon. eskerrik asko.